4. การประกอบธุรกิจของแต่ละสายผลิตภัณฑ์

บริษัทฯ มีธุรกิจหลักคือ ธุรกิจขนส่ง ธุรกิจพลังงาน และธุรกิจโครงสร้างขั้นพื้นฐาน

ข้อมูลและแนวโน้มธุรกิจ

โครงสร้างองค์กร

บริษัท โทรีเซนไทย เอเยนต์ซีส์ จำกัด (มหาชน) (“TTA หรือ บริษัทฯ”)
เป็นบริษัทที่ประกอบธุรกิจโดยการถือหุ้นเพื่อการลงทุนเชิงกลยุทธ์ (strategic investment
holding company) บริษัทฯ มีธุรกิจหลัก 3 กลุ่ม ได้แก่ กลุ่มธุรกิจขนส่ง กลุ่มธุรกิจพลังงาน
และกลุ่มธุรกิจโครงสร้างพื้นฐาน ในเชิงรายได้ ผลกำไรและขนาดของธุรกิจ TTA
เป็นเจ้าของและดำเนินงานหน่วยธุรกิจหลัก 4 หน่วยได้แก่ โทรีเซนชิปปิ้ง (กลุ่มธุรกิจขนส่ง)
เมอร์เมด (กลุ่มธุรกิจพลังงาน) บาคองโค (กลุ่มธุรกิจโครงสร้างพื้นฐาน) และ UMS
(กลุ่มธุรกิจโครงสร้างพื้นฐาน)

กลุ่มธุรกิจขนส่ง

TTA และบริษัทย่อย (“กลุ่มบริษัทฯ”)
ประกอบธุรกิจโดยการให้บริการที่เกี่ยวข้องกับการเดินเรือตั้งแต่ปี 2447
และให้บริการเรือบรรทุกสินค้าแห้งเทกองตั้งแต่ปี 2528 ในปี 2553 TTA
ได้เข้าลงทุนในธุรกิจบริการเรือบรรทุกน้ำมันและก๊าซขนาดเล็กในประเทศฟิลิปปินส์

กลุ่มธุรกิจพลังงาน

กลุ่มบริษัทฯ ให้บริการงานวิศวกรรมใต้ทะเลตั้งแต่ปี 2538
และบริการเรือขุดเจาะนอกชายฝั่งตั้งแต่ปี 2549 ในปี 2552 TTA
ได้เข้าทำการลงทุนโดยอ้อมในโครงการเหมืองถ่านหินขนาดเล็กในประเทศฟิลิปปินส์ นอกจากนี้ ในปี
2554 TTA ได้ลงทุนในโครงการเหมืองถ่านหินอีกแห่งหนึ่งในประเทศอินโดนีเซีย

กลุ่มธุรกิจโครงสร้างพื้นฐาน

กลุ่มบริษัทฯ มีอำนาจควบคุมบริษัทโลจิสติกส์ถ่านหินในประเทศเวียดนาม
และได้เข้าทำการลงทุนต่างๆ ทางตอนใต้ของเวียดนาม
ซึ่งรวมถึงบริษัทผลิตและจำหน่ายปุ๋ยและท่าเรือน้ำลึกซึ่งตั้งอยู่ถัดไป นอกจากนี้ กลุ่มบริษัทฯ
ยังได้ลงทุนในบริการคลังสินค้าและโลจิสติกส์
โดยมีเป้าหมายเพื่อให้มีขีดความสามารถในการให้บริการโลจิสติกส์จากต้นทางถึงปลายทางในภูมิภาคที่กำลังเติบโตแห่งนี้ของประเทศเวียดนาม

ในการปรับโครงสร้างของ TTA ให้เป็นบริษัทที่ประกอบธุรกิจโดยการถือหุ้นเพื่อการลงทุนเชิงกลยุทธ์
(strategic investment holding company) ได้มีการจัดตั้งบริษัทย่อยซึ่ง TTA
ถือหุ้นอยู่ทั้งหมดขึ้น ได้แก่ บริษัท โซลีอาโด โฮลดิ้งส์ พีทีอี แอลทีดี และบริษัท อะธีน โฮลดิ้งส์
จำกัด ทั้งนี้ เพื่อการถือการลงทุนทั้งในประเทศและในต่างประเทศของ TTA

จุดแข็งในการแข่งขันของกลุ่มบริษัทฯ

ผลประกอบการทางการเงินของ TTA ขึ้นอยู่กับความสามารถของ TTA
ในอันที่จะบริหารจัดการกลุ่มธุรกิจหลักทั้งสี่กลุ่มได้อย่างรอบคอบและมีประสิทธิภาพ
อีกทั้งสามารถสร้างผลกำไรได้ เนื่องจากกลุ่มบริษัทฯ มีธุรกิจขนาดใหญ่สองกลุ่มซึ่งมีความเป็นวัฎจักร
บริษัทฯ จึงได้กระจายการลงทุนเพื่อที่จะบรรเทาผลกระทบจากช่วงวัฎจักรขาลงของอุตสาหกรรม

ความสามารถของบริษัทฯ
ที่จะสร้างความเติบโตให้กับหน่วยธุรกิจหลักทั้งสี่หน่วยและแสวงหาการลงทุนที่เกี่ยวข้องในระดับที่เพียงพอ
ขึ้นอยู่กับจุดแข็งในการแข่งขันดังต่อไปนี้

-   ความรู้ที่แข็งแกร่งเกี่ยวกับทิศทางและการค้าสินค้าโภคภัณฑ์ที่สำคัญ
    ด้วยธุรกิจเรือบรรทุกสินค้าแห้งเทกองที่ให้บริการทั่วโลก ธุรกิจน้ำมันและก๊าซนอกชายฝั่ง
    และธุรกิจปุ๋ยซึ่งล้วนแต่มีความมั่นคง เครือข่ายของ TTA
    จึงอยู่ในฐานะได้เปรียบที่จะสามารถเฝ้าสังเกตการณ์และดำเนินการตอบสนองแนวโน้มที่สำคัญที่ในการค้าสินค้าโภคภัณฑ์ทั่วโลก

-   กองเรือและบริการที่มีความหลากหลายและมีคุณภาพสูง กลุ่มบริษัทฯ
    เป็นเจ้าของสินทรัพย์ส่วนใหญ่ของกลุ่ม ซึ่งช่วยให้กลุ่มบริษัทฯ
    สามารถให้บริการที่เป็นเลิศแก่ลูกค้าได้อย่างครบวงจร
    และสามารถควบคุมต้นทุนการดำเนินงานให้ดีขึ้น รวมทั้งสามารถเสนอราคาที่แข่งขันในตลาดได้
    ซึ่งได้ผลเป็นอย่างมากในการสร้างชื่อของกลุ่มบริษัทฯ ให้เป็นที่รู้จักโดยทั่วไป
    และรักษาสัมพันธภาพในระยะยาวกับลูกค้า กลุ่มบริษัทฯ
    มีนโยบายที่จะบำรุงรักษาสินทรัพย์ทางทะเลทั้งหมดให้อยู่ในสภาพที่ดีกว่าที่สถาบันจัดชั้นเรือกำหนด

-   เครือข่ายธุรกิจทั่วโลก การย้ายศูนย์ธุรกิจของโทรีเซน ชิปปิ้ง จากกรุงเทพฯ ไปยังสิงคโปร์
    ได้เปิดทางให้กับกิจกรรมการค้าใหม่ๆ ในขณะเดียวกัน
    ยังเป็นที่คาดหมายว่าสำนักงานธุรกิจแห่งใหม่ล่าสุดของโทรีเซน ชิปปิ้ง ในกรุงโคเปนเฮเกน
    จะช่วยอำนวยความสะดวกให้กับการเข้าถึงสินค้าในแถบแอตแลนติคเหนือได้มากยิ่งขึ้น
    นอกจากตลาดดั้งเดิมในเอเชียตะวันออกเฉียงใต้ของเมอร์เมดแล้ว บริษัทฯ
    ยังได้ขยายธุรกิจเข้าไปในตะวันออกกลาง
    โดยการเข้าซื้อบริษัทย่อยซึ่งมีฐานอยู่ในประเทศกาตาร์
    และการก่อตั้งบริษัทร่วมทุนที่ให้บริการนักประดาน้ำในประเทศซาอุดิอาระเบีย
    อีกทั้งยังได้อาศัยข้อได้เปรียบจากการเป็นผู้บุกเบิกในเวียดนามใต้ในการลงทุนสร้างศูนย์โลจิสติกส์ที่ให้บริการครบวงจรในพื้นที่ซึ่งกำลังเติบโตแห่งนี้

การใช้ประโยชน์จากความสัมพันธ์ที่มีอยู่แล้วและเกิดขึ้นใหม่เพื่อสร้างธุรกิจใหม่

TTA สามารถวางโครงสร้างและบริหารจัดการในด้านการลงทุนและการเป็นพันธมิตรกับบริษัท
ชั้นนำทั้งในประเทศและต่างประเทศได้อย่างมีประสิทธิผล ในประเทศไทย TTA
ได้จัดตั้งกิจการร่วมทุนขึ้นกับ Astrup Fearnleys AS และ Gulf Agency Limited
ในประเทศซาอุดิอาระเบียบ เมอร์เมดได้เข้าเป็นหุ้นส่วนกับ Zamil Offshore Services
Company Limited ซึ่งเป็นผู้ให้บริการนอกชายฝั่งรายใหญ่ที่สุดของประเทศ
และต่อมาได้รับการคัดเลือกจาก Saudi Aramco
เพื่อเข้าทำสัญญาบริการนักประดาน้ำที่มีมูลค่าสูงสุดของโลก ในส่วนของ Asia Offshore
Drilling Ltd. กลุ่มบริษัทฯ กำลังทำงานอย่างใกล้ชิดกับ Seadrill Ltd.
ซึ่งเป็นบริษัทขุดเจาะรายใหญ่อันดับสองของโลก
ที่ได้เข้าทำสัญญาขุดเจาะสำหรับเรือขุดเจาะแบบสามขาลำแรกในจำนวนทั้งสิ้นสามลำของ AOD
เมื่อเร็วๆ นี้

กลุ่มธุรกิจของบริษัทฯ

4.1 กลุ่มธุรกิจขนส่ง

กลุ่มธุรกิจขนส่งให้บริการเดินเรือและบริการที่เกี่ยวข้องกับการเดินเรือผ่านทางบริษัทย่อย
และบริษัทร่วมของบริษัทฯ โดยให้บริการกับลูกค้าของบริษัทฯ ซึ่งประกอบไปด้วยบริษัทผู้ค้า
บริษัทในกลุ่มอุตสาหกรรมน้ำมัน บริษัทในอุตสาหกรรมขนส่ง และบริษัทที่เป็นเจ้าของเรือรายใหญ่
รวมถึงบริษัทที่ประกอบธุรกิจให้บริการเกี่ยวกับเรือทุกชนิด

กลุ่มธุรกิจขนส่งประกอบด้วย 2 ธุรกิจหลัก คือ โทรีเซน ชิปปิ้ง
ซึ่งเป็นผู้ประกอบการธุรกิจเรือบรรทุกสินค้าแห้งเทกอง และ บริษัท ปิโตรลิฟต์ จำกัด
ซึ่งเป็นผู้ประกอบการธุรกิจเรือบรรทุกน้ำมันปิโตรเลียมระหว่างเกาะในประเทศฟิลิปปินส์
ทั้งนี้ในรอบปีบัญชี 2555 กองเรือบรรทุกสินค้าแห้งเทกองของโทรีเซน ชิปปิ้ง ประกอบไปด้วย
เรือที่บริษัทฯ เป็นเจ้าของเองจำนวน 16 ลำ และเรือที่เช่าเข้ามาเสริม คิดเทียบเท่าเป็นจำนวน
4.5 ลำ

โทรีเซนให้บริการเรือเหมาลำขนส่งสินค้าไปทุกภูมิภาคของโลก
และเดินเรือตามความต้องการของลูกค้า โดยแบ่งลักษณะการให้บริการออกเป็น
การให้เช่าเหมาลำระยะยาว การให้เช่าเหมาลำระยะสั้น การให้เช่าเหมาลำแบบเป็นรายเที่ยว
และการเซ็นสัญญารับขนส่งสินค้าล่วงหน้า

TTA มีการถือหุ้นร้อยละ 40 ในบริษัท ปิโตรลิฟต์ จำกัด
ซึ่งเป็นเจ้าของและประกอบการเรือบรรทุกและขนส่งน้ำมันจำนวนสิบ (10) ลำ
รวมทั้งเรือบรรทุกก๊าซปิโตรเลียมเหลวจำนวนสอง (2)
ลำซึ่งใช้สำหรับการขนส่งภายในประเทศตามสัญญาระยะยาวกับบริษัทชั้นนำในธุรกิจน้ำมันและก๊าซ

ธุรกิจอื่นๆ ในกลุ่มธุรกิจขนส่งได้แก่ธุรกิจบริการที่เกี่ยวกับการเดินเรือ
ซึ่งประกอบด้วยธุรกิจการเป็นตัวแทนเรือซึ่งมีอยู่ทั้งในประเทศไทย เวียดนาม อินโดนีเซีย
และสหรัฐอาหรับเอมิเรตส์ และธุรกิจการให้บริการด้านนายหน้าเช่าเหมาเรือในประเทศไทย
สิงคโปร์และอินเดีย

ธุรกิจเดินเรือโทรีเซนชิปปิ้ง ข้อมูลอุตสาหกรรม

อุตสาหกรรมเรือบรรทุกสินค้าแห้งเทกองยังคงได้รับผลกระทบจากอัตราค่าระวางเรือที่ตกต่ำในปี
2555 ตามดัชนีค่าระวางบอลติค (Baltic Dry Index “BDI”)
โดยเฉพาะค่าระวางเรือในเดือนกุมภาพันธ์ 2555 เป็นค่าระวางเรือที่ต่ำที่สุดในรอบ 25 ปี
ซึ่งการที่ค่าระวางเรือลดต่ำลงมีสาเหตุมาจากสถานการณ์อุปทานของเรือล้นตลาด
โดยอัตราการเติบโตของอุปสงค์ของเรือในปี 2555 อยู่ที่ประมาณร้อยละ 6
ในขณะที่อัตราการเติบโตของอุปทานของเรืออยู่ที่ประมาณร้อยละ 12-13 สูงเป็นสองเท่าของอุปสงค์
ภาพรวมของภาวะเศรษฐกิจโลกในปี 2555 ยังคงผันผวน
โดยมีผลมาจากสถานการณ์เศรษฐกิจในยุโรปซึ่งยังคงมีผลกระทบต่อตลาดการส่งออกในภูมิภาคเอเชียและอเมริกาอย่างต่อเนื่อง
การเติบโตของเศรษฐกิจประเทศจีนในไตรมาสที่ 3 ต่ำกว่าประมาณการอยู่ที่ร้อยละ 7.4
ทำให้การผลิตภาคอุตสาหกรรมลดลง
ซึ่งส่งผลกระทบด้านลบต่ออุตสาหกรรมการผลิตเหล็กและการใช้พลังงาน

อย่างไรก็ตามปริมาณการค้าของสินค้าแห้งเทกองมีการเติบโตอย่างต่อเนื่องจากปริมาณการนำเข้าถ่านหินของจีนที่เพิ่มขึ้นเกือบร้อยละ
20 และในขณะเดียวกัน ปริมาณการนำเข้าแร่เหล็กของจีนมีแนวโน้มเพิ่มขึ้นอย่างต่อเนื่อง
เนื่องจากการผลิตแร่เหล็กในประเทศจีนมีต้นทุนที่สูงกว่า เมื่อเทียบกับการนำเข้าจากต่างประเทศ
เช่น ออสเตรเลีย อินเดีย แอฟริกาใต้ และบราซิล

แผนภูมิ : การนำเข้าแร่เหล็กของจีน

(ล้านตัน)

[]

ที่มา : เฟิร์นเล่ย์

ในปี 2554 การผลิตเหล็กของโลกเพิ่มขึ้นร้อยละ 6.8 คิดเป็น 1,490 ล้านตัน
และมีการคาดการณ์ว่ากำลังการผลิตเหล็กของโลกจะเพิ่มเป็น 1,500 ล้านตันในปี 2555
โดยเกือบครึ่งหนึ่งของการผลิตเหล็กของโลกจะมาจากจีน

อัตราการเติบโตของอุปสงค์ระยะยาวของการขนส่งสินค้าแห้งเทกองจะมีการฟื้นตัวอย่างมาก
อันเนื่องมาจากการใช้พลังงานเพิ่มขึ้นในประเทศอินเดีย และ ประเทศจีน นอกจากนี
จีนยังจะมีการนำเข้าแร่เหล็กเพิ่มขึ้นอีกด้วย ส่วนในระยะสั้น อาจเห็นการฟื้นตัวได้
ถ้าราคาสินค้าในตลาดโลก เช่น ถ่านหิน และแร่เหล็ก ยังคงลดลงอย่างต่อเนื่อง
ซึ่งส่งผลให้ปริมาณการนำเข้าของเหล่านี้เข้าประเทศจีนเพิ่มขึ้น

ทางด้านอุปทาน ในปี 2555 ยังคงมีการรับมอบเรือใหม่อย่างต่อเนื่อง ทำให้ตลาดยังไม่ฟื้นตัว
โดยในช่วงเวลา 10 เดือนแรกของปี 2555 มีกำหนดส่งมอบเรืออยู่ที่ปริมาณมากกว่า 85
ล้านเดทเวทตัน อย่างไรก็ตามมีการคาดการณ์ว่าการส่งมอบเรือใหม่จะลดลงใน 18 เดือนข้างหน้า
ในขณะที่ราคาขายเรือเก่าเพื่อนำไปแปรรูปเป็นเศษซากเหล็กยังคงมีราคาสูง
ซึ่งแนวโน้มของตลาดยังคงเป็นเช่นนี้ ตราบเท่าที่อัตราค่าระวางเรือยังคงอยู่ในระดับต่ำ

ในเดือนตุลาคม 2555 รายการการสั่งต่อเรือบรรทุกสินค้าแห้งเทกองทั่วโลกมีอยู่ที่ปริมาณ 115.2
ล้านเดทเวทตัน หรือร้อยละ 17 ของกองเรือบรรทุกสินค้าแห้งเทกองที่มีอยู่ในปัจจุบัน ปี 2555
ถือเป็นปีของการส่งมอบเรือ โดยมีปริมาณแตะระดับที่ 100 ล้านเดทเวทตัน
จากภาพด้านล่างแสดงให้เห็นว่าการส่งมอบเรือมีแนวโน้มชะลอตัวในปี 2556 เป็นต้นไป

แผนภูมิ : การสั่งซื้อเรือบรรทุกสินค้าแห้งเทกอง

(ตามกำหนดปีที่ส่งมอบ)

[]

อัตราค่าระวางเรือในปี 2555 มีการลดลงอย่างต่อเนื่อง
เนื่องจากการเพิ่มขึ้นของกองเรือบรรทุกสินค้าแห้งเทกอง
และโดยดัชนีค่าระวางบอลติคลดที่ต่ำที่สุดในรอบ 25 ปี ในเดือนกุมภาพันธ์ 2555

แผนภูมิ : อัตราค่าเช่าเหมาลำแบบเป็นระยะเวลา 1 ปี

(ดอลลาร์สหรัฐอเมริกาต่อวัน)

[]

ที่มา : เฟิร์นเล่ย์

ราคาเรือ

ราคาเรือสั่งต่อใหม่

ตั้งแต่ปลายปี 2551 เป็นต้นมา ราคาเรือสั่งต่อใหม่ลดลง
โดยมีสาเหตุมาจากค่าระวางเรือที่ปรับลดลง ขณะที่อู่ต่อเรือมีกำลังการผลิตเพิ่มขึ้น
แต่การสั่งต่อเรือใหม่ลดลง ในปี 2555 ราคาเรือสั่งต่อใหม่ยังคงลดลง
โดยคาดว่าราคาจะลดลงถึงจุดต่ำสุดในปี 2556

แผนภูมิ : ราคาเรือบรรทุกสินค้าแห้งเทกองสั่งต่อใหม่ ปี 2543 – 2555

(ล้านดอลลาร์สหรัฐอเมริกา)

[]

ที่มา : Clarkson

ราคาเรือมือสอง

ตั้งแต่ปลายปี 2551 ราคาเรือมือสองทยอยลดลงมาอย่างต่อเนื่อง ตามราคาค่าระวางเรือที่ลดลง
ซึ่งในปี 2555 ราคาเรือมือสองยังคงลดลงอย่างต่อเนื่อง โดยราคาเรือ Supramax ที่มีอายุ 5 ปี
ในปัจจุบันมีราคาต่ำกว่า 20 ล้านดอลลาร์สหรัฐอเมริกา

แผนภูมิ : ราคาเรือบรรทุกสินค้าแห้งเทกองมือสอง ปี 2547 – 2555

[]

ที่มา : Clarkson

ข้อมูลธุรกิจ

ณ วันที่ 30 กันยายน 2555 โทรีเซนชิปปิ้งเป็นเจ้าของเรือบรรทุกสินค้าแห้งเทกองประเภท
Handymax และ Supramax จำนวน 16 ลำ โดยเป็นเรือที่จดทะเบียนเป็นสัญชาติสิงคโปร์จำนวน
15 ลำ ในขณะที่ เมื่อ 4 ปีที่แล้ว โทรีเซนชิปปิ้งมีกองเรือจำนวนทั้งสิ้น 42 ลำ
แต่เนื่องจากเกิดวิกฤติต่อภาวะอุตสาหกรรมเรือบรรทุกสินค้าแห้งเทกอง
มีผลให้โทรีเซนชิปปิ้งจำเป็นต้องลดขนาดกองเรือ และคงไว้แต่เรือที่ใหม่ ทันสมัยและมีประสิทธิภาพ
ณปัจจุบันนี้ โทรีเซนชิปปิ้งมุ่งเน้นการเลือกแบบเรือที่เป็นประเภทเดียวกันมากขึ้น
เพื่อทำให้โทรีเซนชิปปิ้งสามารถบริหารกองเรือได้อย่างมีประสิทธิภาพมากที่สุด โดยเฉพาะอย่างยิ่ง
เรือประเภท Supramax โดยบริษัทฯ วางแผนที่จะเพิ่มกองเรือด้วยเรือประเภทเป็นหลัก
เพื่อให้จำนวนเรือเพิ่มเป็น 24-30 ลำ ภายในปี 2557

ในเดือนกรกฎาคม 2555 โทรีเซนชิปปิ้งได้รับมอบเรือ Thor Insuvi ซึ่งเป็นเรือมือสองประเภท
Supramax ขนาดระวางที่ 52,489 เดทเวทตัน ซึ่งถูกสร้างโดยอู่ Tsuneshi Heavy
Industries เมื่อเดือนพฤศจิกายน 2548 ในราคา 19.2 ล้านดอลลาร์สหรัฐอเมริกา
โทรีเซนชิปปิ้งซื้อเรือลำนี้ด้วยตนเอง โดยไม่ต้องขอการค้ำประกันจากTTA ซึ่งเป็นบริษัทแม่
ซึ่งแสดงให้เห็นว่า
โทรีเซนชิปปิ้งเริ่มมีการสร้างฐานะและความน่าเชื่อถือทางการเงินในการทำธุรกิจของตนเองได้เป็นอย่างดี

ภายหลังการรับมอบเรือ Thor Insuvi ทำให้โทรีเซนชิปปิ้งเป็นเจ้าของกองเรือจำนวนทั้งสิ้น 16
ลำ โดยมีขนาดระวางบรรทุกเฉลี่ยอยู่ที่ 47,209 เดทเวทตัน (simple average)
และอายุกองเรือเฉลี่ยที่ 12.22 ปี (simple average)

ในขณะที่ดัชนีค่าระวางเรือบรรทุกสินค้าแห้งเทกองประเภท Handysize และ Supramax
ในปีที่ผ่านมาลดลงร้อยละ 24-26
แต่จำนวนการทำสัญญาเดินเรือแบบให้เช่าเหมาลำของโทรีเซนชิปปิ้งลดลงเพียง ร้อยละ 16
ซึ่งบ่งบอกถึงอัตราค่าระวางที่บริษัทได้รับการว่าจ้างสูงกว่าดัชนีค่าระวางเรือโดยรวมที่ประมาณร้อยละ
109 โดยอัตราการว่าจ้างที่สูงขึ้นมีผลมาจากการสร้างความสัมพันธ์อันดีกับลูกค้า
และการขยายฐานลูกค้าของโทรีเซนชิปปิ้งในประเทศสิงคโปร์

ในปีที่ผ่านมา โทรีเซนชิปปิ้งมีค่าใช้จ่ายในส่วนของการเป็นเจ้าของเรือเฉลี่ยอยู่ที่ 3,952
ดอลลาร์สหรัฐอเมริกาต่อวัน เมื่อเทียบกับค่าเฉลี่ยของอุตสาหกรรมที่ 4,500
ดอลลาร์สหรัฐอเมริกาต่อวันโดยประมาณ
ทำให้โทรีเซนชิปปิ้งเป็นหนึ่งในผู้นำของการบริหารค่าใช้จ่ายในส่วนของเจ้าของเรือได้อย่างมีประสิทธิภาพในระดับโลก

โครงสร้างของกองเรือ

1)  โครงสร้างกองเรือโทรีเซน

+---------+--------------------+-----------+-------------+-----------+
| จ       |                    |           |             |           |
| ำนวนเรือ |                    |           |             |           |
+---------+--------------------+-----------+-------------+-----------+
|         | จำนวนเรือ           | เรือที่เช่ามา | เรือที่สั่งต่อใหม่ | รวม       |
|         |                    |           |             |           |
|         | ที่บริษัทเป็นเจ้าของ     | (         |             |           |
|         |                    | ระยะกลาง) |             |           |
+---------+--------------------+-----------+-------------+-----------+
| H       | 9                  | 2         |  -          | 11        |
| andymax |                    |           |             |           |
+---------+--------------------+-----------+-------------+-----------+
| S       | 7                  | 2         | 2           | 11        |
| upramax |                    |           |             |           |
+---------+--------------------+-----------+-------------+-----------+
| รวม     | 16                 | 4         | 2           | 22        |
+---------+--------------------+-----------+-------------+-----------+

2)  อายุเฉลี่ยของกองเรือโทรีเซน

+---------+--------------------+-----------+-------------+-----------+
| อ       |                    |           |             |           |
| ายุเฉลี่ยข |                    |           |             |           |
| องกองเร |                    |           |             |           |
| ือโทรีเซน |                    |           |             |           |
+---------+--------------------+-----------+-------------+-----------+
|         | เรือ                | เรือที่เช่ามา | เรือที่สั่งต่อใหม่ | รวม       |
|         |                    |           |             |           |
|         | ที่บริษัทเป็นเจ้าของ     | (         |             |           |
|         |                    | ระยะกลาง) |             |           |
+---------+--------------------+-----------+-------------+-----------+
| H       | 16.29              | 15.66     | -           | 16.17     |
| andymax |                    |           |             |           |
+---------+--------------------+-----------+-------------+-----------+
| S       | 6.58               | 2.05      | -           | 5.53      |
| upramax |                    |           |             |           |
+---------+--------------------+-----------+-------------+-----------+
| รวม     | 11.47              |   8.23    | -           | 10.77     |
+---------+--------------------+-----------+-------------+-----------+

3)  รายชื่อกองเรือบรรทุกสินค้าแห้งเทกองโทรีเซน

+---+-----------+--------+-----+----+--------------+----------+------+
| เ |           |        |     |    |              |          |      |
| ร |           |        |     |    |              |          |      |
| ือ |           |        |     |    |              |          |      |
| บ |           |        |     |    |              |          |      |
| ร |           |        |     |    |              |          |      |
| ร |           |        |     |    |              |          |      |
| ท |           |        |     |    |              |          |      |
| ุก |           |        |     |    |              |          |      |
| ส |           |        |     |    |              |          |      |
| ิน |           |        |     |    |              |          |      |
| ค |           |        |     |    |              |          |      |
| ้า |           |        |     |    |              |          |      |
| เ |           |        |     |    |              |          |      |
| ท |           |        |     |    |              |          |      |
| ก |           |        |     |    |              |          |      |
| อ |           |        |     |    |              |          |      |
| ง |           |        |     |    |              |          |      |
+---+-----------+--------+-----+----+--------------+----------+------+
| ช |           | วันที่ส่ง  | เด  | อ  | ชนิดของเรือ    |          | ก    |
| ื่อ |           | มอบเรือ | ทเว | ายุ |              |          | ารจัด |
| เ |           |        | ทตัน |    |              |          |      |
| ร |           |        |     |    |              |          | ช    |
| ือ |           |        |     |    |              |          | ั้นเรือ |
+---+-----------+--------+-----+----+--------------+----------+------+
|   |           | จาก    |     |    |              |          |      |
|   |           | อู่ต่อเรือ |     |    |              |          |      |
+---+-----------+--------+-----+----+--------------+----------+------+
| 1 | ทอร์       | 30/    | 43, | 2  | Standard     | Bulk >   | BV   |
|   | ไดนามิค    | 4/2534 | 497 | 0. |              | 40,000   |      |
|   |           |        |     | 43 |              | dwt      |      |
+---+-----------+--------+-----+----+--------------+----------+------+
| 2 | ทอร์       | 18/0   | 36, | 2  | Box Shape    | Bulk     | ABS  |
|   | จูปิเตอร์    | 8/2529 | 992 | 5. |              | (Box)    |      |
|   |           |        |     | 13 |              |          |      |
+---+-----------+--------+-----+----+--------------+----------+------+
| 3 | ทอร์ เวฟ   | 30/0   | 39, | 1  | Open Hatch / | < 40,000 | ABS  |
|   |           | 7/2541 | 042 | 3. | Box Shape    | dwt      |      |
|   |           |        |     | 18 |              |          |      |
+---+-----------+--------+-----+----+--------------+----------+------+
| 4 | ทอร์ วิน    | 18/1   | 39, | 1  | Open Hatch / | Bulk     | ABS  |
|   |           | 1/2541 | 087 | 2. | Box Shape    | (Box)    |      |
|   |           |        |     | 87 |              |          |      |
+---+-----------+--------+-----+----+--------------+----------+------+
| 5 | ทอร์       | 16/1   | 42, | 1  | Open Hatch / | Bulk     | NKK  |
|   | เอนเนอร์ยี  | 1/2537 | 529 | 6. | Box Shape    | (Box)    |      |
|   |           |        |     | 88 |              |          |      |
+---+-----------+--------+-----+----+--------------+----------+------+
| 6 | ทอร์       | 11/0   | 42, | 1  | Open Hatch / | Bulk     | NKK  |
|   | เ         | 4/2538 | 529 | 6. | Box Shape    | (Box)    |      |
|   | อนเดฟเวอร์ |        |     | 48 |              |          |      |
+---+-----------+--------+-----+----+--------------+----------+------+
| 7 | ทอร์       | 28/0   | 42, | 1  | Open Hatch / | Bulk     | DNV  |
|   | เอ        | 7/2538 | 529 | 6. | Box Shape    | (Box)    |      |
|   | นเตอร์ไพรส์ |        |     | 19 |              |          |      |
+---+-----------+--------+-----+----+--------------+----------+------+
| 8 | ทอร์       | 21/0   | 47, | 9. | Open Hatch / | Bulk     | DNV  |
|   | ฮาร์โมนี่    | 3/2545 | 111 | 53 | Box Shape    | (Box)    |      |
+---+-----------+--------+-----+----+--------------+----------+------+
| 9 | ทอร์       | 01/1   | 47, | 9. | Open Hatch / | Bulk     | BV   |
|   | ฮอไรซัน    | 0/2545 | 111 | 00 | Box Shape    | (Box)    |      |
+---+-----------+--------+-----+----+--------------+----------+------+
| 1 | ทอร์       | 22/0   | 57, | 1. | Standard     | Bulk >   | BV   |
| 0 | แอ็คชีพเวอร์ | 7/2553 | 015 | 73 |              | 40,000   |      |
|   |           |        |     |    |              | dwt      |      |
+---+-----------+--------+-----+----+--------------+----------+------+
| 1 | ทอร์       | 02/0   | 52, | 1  | Standard     | Bulk >   | BV   |
| 1 | อินทิกริตี้    | 4/2544 | 375 | 0. |              | 40,000   |      |
|   |           |        |     | 50 |              | dwt      |      |
+---+-----------+--------+-----+----+--------------+----------+------+
| 1 | ทอร์       | 20/1   | 52, | 9. | Standard     | Tess -   | NKK  |
| 2 | อ         | 2/2553 | 407 | 94 |              | 52       |      |
|   | ินดิเพนเดนซ์ |        |     |    |              |          |      |
+---+-----------+--------+-----+----+--------------+----------+------+
| 1 | ทอร์ อินฟินิตี้ | 21/1   | 52, | 9. | Standard     | Tess -   | NKK  |
| 3 |           | 2/2553 | 383 | 66 |              | 52       |      |
+---+-----------+--------+-----+----+--------------+----------+------+
| 1 | ทอร์       | 13/0   | 54, | 1. | Semi-Open    | Oshima - | NKK  |
| 4 | เฟรนด์ชิป   | 1/2553 | 123 | 71 | /Box Shape   | 53       |      |
+---+-----------+--------+-----+----+--------------+----------+------+
| 1 | ทอร์ ฟอร์จูน | 15/0   | 54, | 0. | Semi-Open    | Oshima - | NKK  |
| 5 |           | 6/2554 | 123 | 29 | /Box Shape   | 53       |      |
+---+-----------+--------+-----+----+--------------+----------+------+
| 1 | ทอร์ อินซูวิ  | 02/0   | 52, | 6. | Standard     | Tess -   | NKK  |
| 6 |           | 7/2555 | 489 | 88 |              | 52       |      |
+---+-----------+--------+-----+----+--------------+----------+------+
| ร |           |        |     |    |              |          |      |
| ว |           |        |     |    |              |          |      |
| ม |           |        |     |    |              |          |      |
| ร |           |        |     |    |              |          |      |
| ะ |           |        |     |    |              |          |      |
| ว |           |        |     |    |              |          |      |
| า |           |        |     |    |              |          |      |
| ง |           |        |     |    |              |          |      |
| บ |           |        |     |    |              |          |      |
| ร |           |        |     |    |              |          |      |
| ร |           |        |     |    |              |          |      |
| ท |           |        |     |    |              |          |      |
| ุก |           |        |     |    |              |          |      |
| ข |           |        |     |    |              |          |      |
| อ |           |        |     |    |              |          |      |
| ง |           |        |     |    |              |          |      |
| ก |           |        |     |    |              |          |      |
| อ |           |        |     |    |              |          |      |
| ง |           |        |     |    |              |          |      |
| เ |           |        |     |    |              |          |      |
| ร |           |        |     |    |              |          |      |
| ือ |           |        |     |    |              |          |      |
| โ |           |        |     |    |              |          |      |
| ท |           |        |     |    |              |          |      |
| ร |           |        |     |    |              |          |      |
| ีเ |           |        |     |    |              |          |      |
| ซ |           |        |     |    |              |          |      |
| น |           |        |     |    |              |          |      |
| 7 |           |        |     |    |              |          |      |
| 5 |           |        |     |    |              |          |      |
| 5 |           |        |     |    |              |          |      |
| , |           |        |     |    |              |          |      |
| 3 |           |        |     |    |              |          |      |
| 4 |           |        |     |    |              |          |      |
| 2 |           |        |     |    |              |          |      |
| เ |           |        |     |    |              |          |      |
| ด |           |        |     |    |              |          |      |
| ท |           |        |     |    |              |          |      |
| เ |           |        |     |    |              |          |      |
| ว |           |        |     |    |              |          |      |
| ท |           |        |     |    |              |          |      |
| ต |           |        |     |    |              |          |      |
| ัน |           |        |     |    |              |          |      |
+---+-----------+--------+-----+----+--------------+----------+------+

ABS : Amercian Bureau of Shipping BV : Bureau Veritas

DNV : Det Norske Veritas NKK : Nippon Kaiji Kyokai

ที่มา : TTA

การให้บริการของกองเรือ

  รายได้จากการเดินเรือแบบไม่ประจำเส้นทางของโทรีเซนชิปปิ้งมาจาก

-   การให้เช่าเหมาลำแบบเป็นเที่ยว หรือการให้เช่าเหมาลำระยะสั้น
    โดยคิดค่าเช่าตามอัตราของตลาด ณ ขณะนั้น

-   การให้เช่าเหมาลำแบบเป็นเช่าเป็นช่วงวลา เป็นการให้เช่าเรือโดยกำหนดระยะเวลาไว้
    และโดยทั่วไปจะกำหนดอัตราค่าเช่าแบบคงที่ แต่มักจะมีปัจจัยอื่นๆ เช่น การปรับค่าเงินเฟ้อ
    หรืออัตราค่าเช่าเรือของตลาด ณ ปัจจุบัน มาเป็นองค์ประกอบในการคิดอัตราค่าเช่าเรือ และ

-   การเซ็นสัญญารับขนส่งสินค้าล่วงหน้า (contracts of affreightment) ซึ่งบริษัทฯ
    จะรับขนส่งสินค้าจำนวนหนึ่งให้แก่ลูกค้าในเส้นทางที่กำหนดไว้แล้วในช่วงเวลาใดเวลาหนึ่ง

ตลอดปี 2555
โทรีเซนชิปปิ้งให้บริการเรือขนส่งสินค้าแห้งเทกองในหลากหลายรูปแบบตามความต้องการของลูกค้า
อาทิ การเซ็นสัญญารับขนส่งสินค้าล่วงหน้า
การให้เช่าเหมาลำแบบเป็นเที่ยวและแบบเช่าเป็นช่วงเวลา
ทั้งในแถบมหาสมุทรแอตแลนติคและแปซิฟิค

เรือของโทรีเซนชิปปิ้งมีรูปทรงเป็นกล่องสี่เหลี่ยม ซึ่งเหมาะสำหรับการบรรทุกสินค้าแบบเทกอง
รวมถึงสินค้าที่เป็นหีบห่อหรือเป็นชิ้น เช่น เยื่อไม้ กังหันลม เหล็ก และท่อ
โดยโทรีเซนชิปปิ้งมีการขนส่งสินค้าเหล่านี้ในการขนส่งหลายประเภท
ไม่ว่าจะเป็นการเซ็นสัญญารับขนส่งสินค้าล่วงหน้า การให้เช่าเหมาลำแบบเป็นระยะเวลา
และการเดินเรือแบบไม่ประจำเส้นทาง
โดยเรือของโทรีเซนชิปปิ้งให้บริการในแถบมหาสมุทรแอตแลนติคและแปซิฟิคในจำนวนที่เท่ากัน

ในการให้เช่าเหมาเรือ โทรีเซนชิปปิ้งจะจ่ายค่านายหน้าตั้งแต่ร้อยละ 1.25 ถึง 3.75
ของอัตราเช่ารายวันทั้งหมดแก่บริษัทนายหน้าที่จัดหาผู้เช่าให้
การให้บริการแบบไม่ประจำเส้นทางของโทรีเซนชิปปิ้งมีความผันผวนไปตามอุปสงค์และอุปทานของสินค้าแห้งเทกอง
การเช่าเรือมีปัจจัยจากราคา เส้นทางการเดินเรือ ขนาด อายุและสภาพของเรือ
รวมไปถึงชื่อเสียงของโทรีเซนชิปปิ้งในการเป็นทั้งผู้ประกอบการและเป็นเจ้าของเรือ

ลูกค้าของบริษัทฯ

โทรีเซนชิปปิ้งมุ่งเน้นการรักษาคุณภาพในการให้บริการขนส่งสินค้าให้กับลูกค้า
เพื่อรองรับการให้บริการกับลูกค้ากลุ่มอุตสาหกรรมรายใหญ่
ที่จะมีเพิ่มขึ้นเนื่องมาจากการขยายฐานลูกค้าและมีศูนย์กลางการค้าและการตลาดที่ประเทศสิงคโปร์
ในปีที่ผ่านมา โทรีเซนชิปปิ้งได้เพิ่มการให้บริการลูกค้า โดยการให้บริการขนส่งแบบเป็นเที่ยว
กับลูกค้ารายใหญ่ที่ต้องการการขนส่งแบบเร่งด่วนและฉุกเฉิน
เพื่อเป็นการเพิ่มโอกาสทางการตลาดแก่บริษัทฯ

แผนภูมิ : สินค้าที่ขนส่งจำแนกตามประเภทของสินค้า

[]

ที่มา : TTA

โทรีเซนชิปปิ้งมีการพัฒนาและสร้างความสัมพันธ์กับลูกค้าในกลุ่มอุตสาหกรรมหลัก
โดยการตรวจสอบกองเรือให้มีความพร้อมและมีประสิทธิภาพในการเดินเรืออยู่ตลอด
เพื่อให้มั่นใจว่าเรือของ โทรีเซนชิปปิ้งสามารถให้บริการกับลูกค้าอุตสาหกรรมรายใหญ่ได้ เช่น
บีเอชพี บิลลิงตัน รีโอ ตินโต ชิปปิ้ง และ คาร์กิล โอเชียน ทรานสปอร์ต

พนักงานของบริษัทฯ

ณ วันที่ 30 กันยายน 2555 โทรีเซนชิปปิ้งมีจำนวนพนักงานในสำนักงานที่สิงคโปร์และกรุงเทพ
จำนวน 69 คน นอกจากนี้ยังมีพนักงานที่ปฏิบัติงานบนเรือ จำนวน 630 คน
โทรีเซนชิปปิ้งมีบุคลากรที่มีความรู้ความสามารถในการบริหารงานทั้งทางเทคนิคและการตลาดประจำอยู่ที่สำนักงานกรุงเทพ
โดยส่วนใหญ่เคยเป็นผู้ที่ปฏิบัติงานบนเรือมาก่อน ส่วนสำนักงานที่สิงคโปร์ บริษัทฯ
มีทีมขายและการตลาดที่มีความรู้ ประสบการณ์ และความชำนาญในธุรกิจเดินเรือเป็นอย่างดี
กรรมการผู้จัดการของโทรีเซนชิปปิ้ง ซึ่งเข้ามาบริหารงานในปี 2554
ได้ใช้ประสบการณ์ในธุรกิจเดินเรือมากกว่า 10 ปี และเป็นผู้นำด้านกลยุทธ์การบริหารต้นทุน และ
การสร้างรายได้สูงสุด และในปี 2555 โทรีเซนชิปปิ้ง ได้แต่งตั้งผู้อำนวยการฝ่ายขายและการตลาด
และ หัวหน้าฝ่ายบริหารความเสี่ยง ประจำสำนักงานที่ประเทศสิงคโปร์

นอกจากนี้ บริษัทฯ มีแผนที่จะเปิดสำนักงานแห่งแรกในทวีปยุโรป ที่เมืองโคเปนเฮเกน ในใตรมาสที่
2 ของปีงบประมาณ 2556

ภาวะการแข่งขัน

ธุรกิจเรือบรรทุกสินค้าแห้งเทกอง เป็นอุตสาหกรรมที่มีการแข่งขันสูง
ซึ่งประกอบด้วยเรือขนส่งสินค้าทั่วไปและเรือขนส่งสินค้าแห้งเทกอง ในปริมาณ 15,000 – 60,000
เดทเวทตัน โดยมีผู้ประกอบการประมาณ 1,591 ราย และ เรือจำนวนประมาณ 5,464 ลำ

ธุรกิจเรือบรรทุกสินค้าแห้งเทกองเป็นธุรกิจที่เกี่ยวเนื่องกับสินค้าโภคภัณฑ์เป็นหลัก
โดยราคาของค่าระวางเรือจะอยู่กับปริมาณของเรือที่มีอยู่ในตลาด ในปี 2555
วงจรธุรกิจสินค้าแห้งเทกอง ยังคงอยู่ในช่วงขาลง ทำให้ผู้ประกอบการเรือหลายราย
โดยเฉพาะผู้ประกอบการเรือที่ไม่สามารถบริหารระวางเรือได้อย่างมีประสิทธิภาพ
ต้องล้มละลายหรือเลิกกิจการ เนื่องจากผู้ประกอบการเหล่านี้ไม่สามารถปฏิบัติตามสัญญาได้

ปัจจัยบวกและลบของธุรกิจ

ธุรกิจเรือบรรทุกสินค้าแห้งเทกองยังคงทรงตัวในช่วงสองไตรมาสแรกของปี 2556
แต่อาจจะมีแรงกระตุ้นในช่วงครึ่งหลังของปี 2556
เนื่องจากประเทศจีนและประเทศกำลังพัฒนาในภูมิภาคเอเชียมีการเพิ่มปริมาณการนำเข้าของสินค้าแห้งเทกอง

มีการคาดการณ์ว่าอุตสาหกรรมผลิตเหล็กของจีนจะมีอัตราการเติบโตอยู่ที่ร้อยละ 4 ในปีหน้า
ส่งผลให้การนำเข้าแร่เหล็กมีปริมาณเพิ่มขึ้นร้อยละ 6-7 เนื่องจากมีปัจจัยบวกทางด้านอุปสงค์
จึงเป็นปัจจัยที่ทำให้ค่าระวางเพิ่มขึ้นในช่วงครึ่งปีหลัง และจะเติบโตอย่างต่อเนื่องในปี 2557
เป็นต้นไป

ในส่วนของอุปทาน การส่งมอบเรือจะมีอัตราลดลงในช่วงต้นปี
ในขณะที่ราคาซากเรือยังคงอยู่ในระดับสูง ซึ่งในช่วงนี้ค่าระวางเรือจะยังคงต่ำอยู่
โดยธุรกิจเรือบรรทุกสินค้าแห้งเทกองทั่วโลกจะมีอัตราการเติบโตประมาณร้อยละ 6.7 ในปี 2556

ในปี 2556 โทรีเซนชิปปิ้งมีแผนที่จะประคองธุรกิจและรักษาระดับกำไร
โดยจะมุ่งเน้นที่การบริหารต้นทุน การบริหารจัดการการเข้าอู่เรือแห้งอย่างมีประสิทธิภาพ
และการทำกำไรจากกองเรือที่วิ่งในเส้นทางมหาสมุทรแอตแลนติค
ซึ่งจะบริหารโดยสำนักงานแห่งใหม่ที่เมืองโคเปนเฮเก้น

เรือบรรทุกน้ำมันปิโตรเลียมและก๊าซธรรมชาติระหว่างเกาะ

ในเดือนเมษายน 2553 TTA ลงทุนเป็นจำนวน 27.96 ล้านดอลลาร์สหรัฐอเมริกาเพื่อถือหุ้นร้อยละ
38.83 ในบริษัท ปิโตรลิฟต์ จำกัด (“ปิโตรลิฟต์”) ในเดือนมกราคม 2554 TTA ลงทุนเพิ่มขึ้นอีก
0.84 ล้านดอลลาร์สหรัฐอเมริกา เพื่อเพิ่มสัดส่วนการถือหุ้นขึ้นเป็นร้อยละ 40

ปิโตรลิฟต์
เป็นผู้ประกอบการธุรกิจเรือบรรทุกน้ำมันประเภทตัวเรือสองชั้นรายใหญ่ของตลาดในอุตสาหกรรมเรือบรรทุกน้ำมันในประเทศของฟิลิปปินส์
ซึ่งเป็นส่วนหนึ่งของสาธารณูปโภคการขนส่งน้ำมันปิโตรเลียมของฟิลิปปินส์เนื่องจากสภาพทางภูมิศาสตร์ของฟิลิปปินส์ที่มีจำนวนเกาะมาก
แต่มีท่อส่งน้ำมันและก๊าซธรรมชาติระหว่างเกาะจำนวนจำกัด
ทำให้มีความต้องการน้ำมันปิโตรเลียมภายในประเทศสูงอย่างต่อเนื่อง
ปิโตรลิฟต์มีฐานลูกค้าและสัญญาเช่าที่แข็งแกร่ง
ซึ่งสามารถสร้างกระแสเงินสดที่มีความมั่นคงและสามารถประมาณการได้
ด้วยผลการดำเนินงานที่มั่นคงของปิโตรลิฟต์จะช่วยลดผลกระทบที่เกิดขึ้นตามวัฎจักรของธุรกิจขนส่งสินค้าแห้งเทกองในกลุ่มธุรกิจขนส่งของบริษัทฯ

กองเรือนี้ทำการค้าอยู่ในน่านน้ำชายฝั่งประเทศฟิลิปปินส์เป็นหลัก
และมีกำลังการบรรทุกผลิตภัณฑ์ประเภทเชื้อเพลิง เช่น น้ำมันปิโตรเลียมกลั่น เอทานอล
และก๊าซปิโตรเลียมเหลวรวมทั้งสิ้นประมาณ 41 ล้านลิตร
เรือบรรทุกน้ำมันเดินทะเลที่มีอยู่ในกองเรือยังทำการค้าอยู่ภายในภูมิภาคเอเชียตะวันออกเฉียงใต้ด้วย
เพื่อตอบสนองความต้องการส่งออกและนำเข้าของลูกค้า ปิโตรลิฟต์เป็นผู้ให้บริการขนส่งน้ำมัน
ซึ่งเป็นที่ยอมรับของบริษัทน้ำมันแห่งใหญ่ในฟิลิปปินส์ ของกำลังการบรรทุกของกองเรือที่
ปิโตรลิฟต์มีอยู่ในปัจจุบันอยู่ภายใต้สัญญาเช่าเหมาระยะกลางถึงระยะยาว
กับบริษัทน้ำมันชั้นนำของโลก

ธุรกิจตัวแทนเรือ

TTA เป็นเจ้าของบริษัทตัวแทนเรือ 4 บริษัท ซึ่งทำให้ TTA
เป็นเจ้าของตัวแทนเรือรายใหญ่ที่สุดซึ่งมีฐานอยู่ในประเทศไทย
บริษัทตัวแทนเรือดังกล่าวประกอบด้วย

1)  บริษัท โทรีเซนชิปปิ้ง แอนด์ โลจิสติกส์ จำกัด (“TSL”)
    ซึ่งเป็นบริษัทตัวแทนเรือรายใหญ่ที่สุดรายหนึ่งในประเทศไทย โดยได้ให้บริการกว่า 972 ราย
    ในปี 2555 กลุ่ม Naxco
    ซึ่งเป็นกลุ่มธุรกิจตัวแทนเรือและโลจิสติกส์ที่มีฐานอยู่ในประเทศฝรั่งเศสได้เข้าถือหุ้นร้อยละ 51
    ใน TSL ในขณะที่ TTA ถือหุ้นอยู่ร้อยละ 49 โดยบริษัทฯ
    มีแผนจะขยายธุรกิจตัวแทนเรือผ่านเครือข่ายธุรกิจของกลุ่ม Naxco ไปยังประเทศอินโดนีเซีย
    เวียดนาม ฟิลิปปินส์ และสิงคโปร์

2)  บริษัท กัลฟ เอเจนซี่ คัมปะนี (ประเทศไทย) จำกัด (“GAC”)
    เป็นบริษัทตัวแทนเรือขนาดกลางในประเทศไทย โดยได้ให้บริการลูกค้าเกือบ 600 ราย ในปี
    2555 GAC เป็นบริษัทร่วมของ TTA และเป็นการร่วมทุนระหว่างบริษัท โทรีเซนไทย
    เอเยนต์ซีส์ จำกัด (มหาชน) ซึ่งถือหุ้นร้อยละ 51 และ กัลฟ เอเจนซี่ คัมปะนี จำกัด
    ในประเทศลิชเทนสไตน์ ซึ่งถือหุ้นร้อยละ 49

3)  โทรีเซน (อินโดไชน่า) เอส.เอ. (“TI”) ซึ่งเป็นกิจการร่วมค้าระหว่าง บริษัท
    โทรีเซนไทย เอเยนต์ซีส์ จำกัด (มหาชน) ซึ่งถือหุ้นร้อยละ 50 และอีกร้อยละ 50
    ถือโดยนักลงทุนทั่วไป TI ได้ให้บริการกว่า 400 ราย ในปี 2555
    และมีความเชี่ยวชาญในการจัดการกับสินค้าเฉพาะโครงการ ในปี 2554 TI
    ประสบความสำเร็จอย่างยิ่งในการสร้างธุรกิจบริการคลังสินค้าและโลจิสติกส์ในเขต Phu My
    ซึ่งอยู่ทางตอนใต้ของประเทศเวียดนาม

4)  PT Perusahaan Pelayaran Equinox (“Equinox”)
    ซึ่งเป็นบริษัทตัวแทนเรือขนาดเล็กในประเทศอินโดนีเซีย
    โดยให้บริการด้านธุรกิจตัวแทนเรือและการดูแลลูกเรือ
    ซึ่งบริหารงานโดยสำนักงานในเมืองจากาตาร์ ณ เดือนกันยายน 2555 TTA ถือหุ้นร้อยละ 49
    ใน Equinox

ทั้งสี่บริษัทให้บริการงานด้านธุรกิจตัวแทนเรือดังนี้ จัดหาท่าเรือให้เรือเทียบท่า ขนถ่ายสินค้าขึ้นลง
จัดหาสินค้าลงเรือ เตรียมเสบียง เช่น น้ำมันเชื้อเพลิง น้ำ ตลอดจนดูแลการซ่อมแซมเรือ
สับเปลี่ยนลูกเรือ และอื่นๆ นอกจากนี้ บริษัท กัลฟ เอเจนซี่ คัมปะนี (ประเทศไทย) จำกัด
ยังมีความชำนาญในการให้บริการโลจิสติกส์ ซึ่งครอบคลุมการกระจายสินค้าทั้งทางบกและทางอากาศ
การรับส่งสินค้าจากต้นทางถึงปลายทาง การเคลื่อนย้ายสินค้าและพัสดุระหว่างประเทศ

นายหน้าเช่าเหมาเรือ

บริษัท เฟิร์นเล่ย์ (ประเทศไทย) จำกัด (“FTL”) เป็นบริษัทร่วมทุนระหว่างบริษัท โทรีเซนไทย
เอเยนต์ซีส์ จำกัด (มหาชน) และกลุ่มบริษัทเฟิร์นเล่ย์ ของประเทศนอร์เวย์ (“เฟิร์นเล่ย์”)
โดยถือหุ้นร้อยละ 49 และ ร้อยละ 51 ตามลำดับ
เฟิร์นเล่ย์เป็นหนึ่งในบริษัทนายหน้าเช่าเหมาเรือที่ใหญ่ที่สุดในโลก
ดำเนินธุรกิจในการเป็นที่ปรึกษาเกี่ยวกับเรือบรรทุกสินค้าแห้ง เรือบรรทุกน้ำมัน เรือบรรทุกก๊าซ
การซื้อและขายเรือ FTL มีบริษัทย่อยคือ Fearnleys Shipbroking Private Limited โดย
FTL ถือหุ้นอยู่ร้อยละ 99.99
ซึ่งให้บริการในการเป็นนายหน้าเช่าเหมาเรือบรรทุกสินค้าแห้งเทกองในประเทศอินเดีย และ
Fearnleys Dry Cargo (Singapore) Pte. Ltd. โดย FTL ถือหุ้นอยู่ร้อยละ 100
ซึ่งให้บริการในการเป็นนายหน้าเช่าเหมาเรือบรรทุกสินค้าแห้งเทกองในประเทศสิงคโปร์
เฟิร์นเล่ย์ดำเนินธุรกิจเป็นบริษัทนายหน้าเช่าเหมาเรือในตลาดที่มีการแข่งขันกันอย่างสูง
โดยเป็นตัวกลางระหว่างเจ้าของเรือและผู้เช่าเรือทั้งประเทศในแถบเอเชียตะวันออกเฉียงใต้และทั่วโลก

การดำเนินธุรกิจในแถบประเทศตะวันออกกลาง

โทรีเซน ชิปปิ้ง เอฟแซดอี (“TSF”) ซึ่งเป็นบริษัทย่อยที่ TTA ถือหุ้นอยู่ร้อยละ 100
ได้ถูกก่อตั้งขึ้นเพื่อใช้เป็นสำนักงานภูมิภาคในแถบตะวันออกกลาง
อีกทั้งปัจจุบันยังเป็นตัวแทนเรือให้กับให้บริษัทขนส่งทางเรืออีกหลายแห่ง
ซึ่งเป็นการประหยัดต้นทุนในการดำเนินการของเรือสินค้าของโทรีเซนที่ขนส่งสินค้าไปยังสหรัฐอาหรับอิมิเรตส์และท่าเรืออื่นๆ
ในตะวันออกกลาง TSF ให้บริการเรือที่เข้าไปจอดเทียบท่าในประเทศสหรัฐอาหรับเอมิเรตส์
และติดต่อประสานงานในด้านการปฏิบัติการเรือกับท่าเรืออื่นๆ โดยมีตัวเลขของเรือที่บริษัทฯ
ให้บริการในท่าเรืออื่นๆ ไม่ต่างกัน บริษัทฯ มีความชำนาญทางด้านพิธีศุลกากร
และให้บริการขนส่งสินค้ามากกว่า 4,000 รายแก่ผู้รับสินค้าในประเทศสหรัฐอาหรับเอมิเรตส์
โอมาน และจุดหมายปลายทางอื่น ๆ ที่อยู่ใกล้เคียง

4.2 กลุ่มธุรกิจพลังงาน

ธุรกิจหลักของกลุ่มธุรกิจพลังงานคือบริการขุดเจาะน้ำมันและก๊าซธรรมชาตินอกชายฝั่ง
กลุ่มธุรกิจพลังงานนี้ยังดูแลโครงการเหมืองถ่านหินขนาดเล็กจำนวนสองโครงการด้วย

บริษัท เมอร์เมด มาริไทม์ จำกัด (มหาชน) (“เมอร์เมด”) ซึ่ง TTA ถือหุ้นคิดเป็นร้อยละ 57.14
ให้บริการวิศวกรรมใต้ทะเลและบริการขุดเจาะน้ำมันและก๊าซธรรมชาตินอกชายฝั่งแก่บริษัทน้ำมันและก๊าซธรรมชาติรายใหญ่หรือผู้รับจ้างของบริษัทเหล่านี้ซึ่งอยู่ในภูมิภาคเอเชียแปซิฟิคและตะวันออกกลางเป็นหลัก
ธุรกิจของเมอร์เมดมีแนวโน้มที่จะมีความเป็นวัฎจักร โดยทั่วไปแล้ว
ราคาน้ำมันที่ปรับตัวสูงขึ้นจะกระตุ้นให้มีการใช้จ่ายสำหรับการสำรวจและการผลิตมากขึ้น
อันส่งผลให้เกิดความต้องการบริการขุดเจาะน้ำมันและก๊าซธรรมชาตินอกชายฝั่ง

สรุปเกี่ยวกับเมอร์เมด

เมอร์เมดเริ่มประกอบธุรกิจตั้งแต่ปี 2525 และได้เข้าซื้อกิจการบางส่วนของ TTA ในปี 2538
เมื่อวันที่ 16 ตุลาคม พ.ศ. 2550
เมอร์เมดได้เข้าจดทะเบียนในตลาดหลักทรัพย์แห่งประเทศสิงคโปร์ (“SGX-ST”)
และสามารถรวบรวมเงินจากการเสนอขายหุ้นแก่ประชาชนครั้งแรกเป็นจำนวน 246
ล้านดอลลาร์สิงคโปร์ ณ วันที่ 14 ตุลาคม พ.ศ. 2552
เมอร์เมดได้รับรายได้ทั้งหมดจากการขายหุ้นเพิ่มทุนให้แก่ผู้ถือหุ้นเดิมจำนวน 156
ล้านดอลลาร์สิงคโปร์

ณ วันนี้ เมอร์เมดเป็นหนึ่งในจำนวนไม่กี่บริษัทที่เป็นผู้ให้บริการนอกชายฝั่งซึ่งมีฐานที่ตั้งอยู่ในเอเชีย
เมอร์เมดดำเนินธุรกิจหลักสองประเภท คือการให้บริการเรือขุดเจาะนอกชายฝั่ง
และบริการวิศวกรรมใต้ทะเล

บริการวิศวกรรมใต้ทะเล

ภาพรวมของอุตสาหกรรม

ความต้องการในการใช้บริการใต้น้ำและยานสำรวจใต้ทะเล (ROV) มีแรงผลักดันหลักๆ
จากปริมาณการสำรวจ การพัฒนาและการผลิตน้ำมันดิบและก๊าซธรรมชาติ
โดยระดับการลงทุนมักจะขึ้นอยู่กับกระแสเงินสดของบริษัทน้ำมัน รายได้และแหล่งเงินทุน
พื้นที่ใหม่สำหรับการสำรวจและการพัฒนา รวมทั้งราคาน้ำมันและก๊าซธรรมชาติ

ในปี 2555 ราคาน้ำมันอยู่ที่ระหว่าง 90 ถึง 125 ดอลลาร์สหรัฐอเมริกาต่อบาร์เรล
ราคาน้ำมันมีการปรับลดลงไปประมาณ 35
ดอลลาร์สหรัฐอเมริกาต่อบาร์เรลในช่วงไตรมาสที่สองของปี แต่ได้ปรับขึ้นมาเป็นประมาณ 100-115
ดอลลาร์สหรัฐอเมริกาต่อบาร์เรล
ซึ่งเป็นระดับที่สูงกว่าเกณฑ์ราคาขั้นต่ำโดยทั่วไปที่บริษัทน้ำมันและก๊าซธรรมชาติใช้สำหรับโครงการพัฒนาของตน
ความไม่แน่นอนซึ่งมีสาเหตุมาจากสภาวะเศรษฐกิจของโลกไม่ได้ชะลอกิจกรรมการสำรวจและผลิตแต่ประการใด
ในทางตรงกันข้าม
ราคาน้ำมันในปัจจุบันได้เพิ่มความเชื่อมั่นให้กับบริษัทน้ำมันแห่งใหญ่ซึ่งได้มีการริเริ่มโครงการใหม่หลายโครงการทั่วโลก

แผนภูมิ : ราคาน้ำมันในอดีต

[]

ที่มา : Fearnleys Securities

ปีแห่งผลกำไรของอุตสาหกรรม

ปีที่ผ่านมาเป็นปีที่คึกคักสำหรับผู้รับจ้างบริการวิศวกรรมใต้ทะเล
มีกิจกรรมการประมูลราคาเกิดขึ้นเป็นระยะเพื่อการเข้าทำสัญญาบริการวิศวกรรมใต้น้ำฉบับใหม่
ตลาดที่มีความเคลื่อนไหวมากที่สุดคือในย่านทะเลเหนือ บราซิลและอ่าวเม็กซิโก
ติดตามด้วยภูมิภาคเอเชียแปซิฟิคและแอฟริกาตะวันตก
ซึ่งเป็นที่คาดว่าทั้งสองภูมิภาคนี้จะมีความเคลื่อนไหวที่ดีขึ้นเมื่อมีการเริ่มต้นพัฒนาแหล่งที่ค้นพบ

ความต้องการที่เพิ่มขึ้นสำหรับงานก่อสร้างใต้ทะเล
และจำนวนเรือสนับสนุนงานวิศวกรรมใต้ทะเลที่สั่งต่อใหม่เพียงไม่กี่ลำที่เข้าสู่ตลาดในรอบหลายปีที่ผ่านมา
ได้เพิ่มแรงผลักดันขาขึ้นให้กับอัตราค่าเช่าเรือรายวัน

+----------+-------+-------+-------+-------+--------+--------+------+
|          | 2550  | 2551  | 2552  | 2553  | 2554   | 2555   | แน   |
|          |       |       |       |       |        |        | มโน้ม |
+----------+-------+-------+-------+-------+--------+--------+------+
| ประเภท   | ด     | ด     | ด     | ด     | ดอลลา  | ดอลลา  |      |
|          | อลลาร | อลลาร | อลลาร | อลลาร | ร์สหรัฐฯ | ร์สหรัฐฯ |      |
|          | ์สหรัฐฯ | ์สหรัฐฯ | ์สหรัฐฯ | ์สหรัฐฯ |        |        |      |
+----------+-------+-------+-------+-------+--------+--------+------+
| เ        | 65 -  | 65 -  | 50 -  | 50 -  | 55 -   | 65 -   | ↗    |
| รือก่อสร้าง | 70    | 70    | 55    | 55    | 9      | 110    |      |
| นอกชายฝั่ง | 000   | 000   | 000   | 000   | 5 000* | 000*   |      |
+----------+-------+-------+-------+-------+--------+--------+------+
| เ        | 45 -  | 45 -  | 45 -  | 40 -  | 50 -   | 50 -   | ↗    |
| รือก่อสร้าง | 55    | 55    | 55    | 50    | 60 000 | 60 000 |      |
|          | 000   | 000   | 000   | 000   |        |        |      |
| ขนาดเล็ก  |       |       |       |       |        |        |      |
+----------+-------+-------+-------+-------+--------+--------+------+
| เ        | 35 -  | 35 -  | 40 -  | 40 -  | 40 -   | 45 -   | →    |
| รือสนับสนุน | 45    | 45    | 45000 | 50    | 55 000 | 55 000 |      |
|          | 000   | 000   |       | 000   |        |        |      |
| ก        |       |       |       |       |        |        |      |
| ารก่อสร้าง |       |       |       |       |        |        |      |
+----------+-------+-------+-------+-------+--------+--------+------+

หมายเหตุ:

อัตราเหล่านี้เป็นไปตามข้อมูลที่เปิดเผยต่อสาธารณะ/การเข้าทำสัญญา
อัตราที่ได้รับมาอย่างเป็นความลับ และความรู้สึกโดยทั่วไปของตลาด ดัชนีนี้อยู่บนพื้นฐานของสัญญา
T/C ระยะยาว กล่าวคือ 3 ถึง 5 ปี จากเจ้าของเรือถึงผู้เช่าเรือในชั้นแรก
อัตรานี้ไม่รวมยานสำรวจใต้ทะเล ROV หรืออุปกรณ์พิเศษบนดาดฟ้าเรือ

*เรือก่อสร้างนอกชายฝั่งรุ่นใหม่ที่มีขนาดใหญ่ขึ้น (ความยาวตลอดลำ 150 ม.+) เข้าสู่ตลาดในปี
2553 และเราจะเห็นช่วงห่างที่มากขึ้นระหว่างอัตราสูงสุดและต่ำสุดของเรือกลุ่มนี้

แนวโน้มของพัฒนาการในสี่ด้านที่ขับเคลื่อนตลาด

Fearnleys Offshore Supply
ชี้ถึงแนวโน้มของพัฒนาการในสี่ด้านที่มีผลกระทบอย่างสำคัญต่อความต้องการเรือสนับสนุนงานวิศวกรรมใต้ทะเล
ประการแรกคือการค้นพบจำนวนมากในปีที่ผ่านมาได้แสดงถึง
“มูลค่างานในมือของตลาดบริการวิศวกรรมใต้ทะเล” ที่สูง ประการที่สองคือ
นอกจากแหล่งสำรองที่ค้นพบแล้ว
ยังมีแนวโน้มว่าความคึกคักของงานขุดเจาะอย่างกว้างขวางในระยะสั้นถึงระยะกลางจะนำไปสู่การค้นพบมากยิ่งขึ้นและเพิ่มมูลค่างานในมือให้สูงขึ้นอีก
ปัจจัยที่มีอิทธิพลในทางบวกประการที่สามซึ่งจะขับเคลื่อนความต้องการงานบริการวิศวกรรมใต้ทะเลให้สูงขึ้นอีกคือ
เทคโนโลยีใหม่ที่จะทำให้แหล่งผลิตมองหาวิธีการยืดอายุแหล่งผลิตและการพัฒนาเพิ่มเติม
โดยเฉพาะอย่างยิ่งในแถบทะเลเหนือ
จะมีการใช้อุปกรณ์เครื่องมือสำหรับงานวิศวกรรมใต้ทะเลและวิธีการแก้ไขปัญหาอย่างรวดเร็วเพื่อเพิ่มปริมาณการผลิตจากแหล่งและโครงสร้างพื้นฐานที่มีอยู่เดิม
ประการที่สี่ ปัจจัยซึ่งชี้ถึงความต้องการที่สูงขึ้นคือเป็นที่คาดว่าร้อยละ 70
ของโครงการพัฒนาใต้ทะเลใหม่จะเป็นการติดตั้งในน้ำลึกที่ระดับอย่างน้อย 1,500 ฟุต
ซึ่งบ่งบอกถึงโครงการใต้ทะเลที่ยาวนานขึ้น และแรงผลักดันที่เพิ่มขึ้นต่อกองเรือปัจจุบัน ในขณะนี้
แอฟริกาและบราซิลมีสัดส่วนที่ใหญ่ที่สุดในการด้านพัฒนาที่ระดับน้ำลึก แต่เป็นที่คาดว่าพื้นที่อื่นๆ เช่น
ทะเลเหนือ อ่าวเม็กซิโกและเอเชียตะวันออกเฉียงใต้ จะได้รับประโยชน์จากแนวโน้มนี้ด้วย

ในขณะที่ข้อมูลเกี่ยวกับจำนวนเรือขุดเจาะและพื้นที่ทางภูมิศาสตร์ของกิจกรรมการสำรวจและผลิตเป็นปัจจัยบ่งชี้ที่ดีสำหรับกิจกรรมการพัฒนา
แต่ยังมีปัจจัยบ่งชี้ที่ใช้โดยทั่วไปอีกประการหนึ่งสำหรับกิจกรรมงานวิศวกรรมใต้ทะเล
ซึ่งได้แก่จำนวนของอุปกรณ์เครื่องมือใต้ทะเล (subsea trees) ที่จะติดตั้งในภูมิภาคต่างๆ
อุปกรณ์ปากหลุม (well-head) แต่ละหน่วยจะเชื่อมต่อกับโครงสร้างด้านบนหรือท่อส่งน้ำมัน
(export pipeline) โดยผ่านชุมทางท่อ (riser) และโครงสร้างใต้ทะเลต่างๆ
ความก้าวหน้าในการใช้จ่ายที่เกี่ยวข้องกับโครงสร้างใต้ทะเลบ่งบอกถึงความต้องการสำหรับงานติดตั้งใต้ทะเล

แผนภูมิ: การประมาณการรายจ่ายฝ่ายทุนสำหรับงานวิศวกรรมใต้ทะเล

[]

ที่มา: Quest

แผนภูมิข้างต้นชี้ถึงการเติบโตที่คาดการณ์ในทุกภูมิภาคนอกชายฝั่ง
โดยตลาดเอเชีย/ตะวันออกกลางมีการเติบโตที่สูงสุด ข้อมูลของ Quest Offshore ชี้ว่าร้อยละ
18 ของเงินลงทุนรายปีสำหรับงานวิศวกรรมใต้ทะเลจะเข้ามายังภูมิภาคนี้ภายในปี 2560

แนวโน้มของอุปทาน

จากการคาดการณ์ถึงอุปสงค์ที่ยังคงมีอยู่ต่อไปด้วยแรงสนับสนุนจากราคาน้ำมันที่สูงขึ้น
คำสั่งซื้อสำหรับงานวิศวกรรมใต้ทะเลจึงเติบโตขึ้นอย่างมากในรอบ 12 เดือนที่ผ่านมา
ภายหลังจากที่ผ่านช่วงเวลาซึ่งมีคำสั่งซื้อน้อยมาก
ได้มีการสั่งซื้อเรือสนับสนุนงานวิศวกรรมใต้ทะเลใหม่จำนวน 20 ลำนับตั้งแต่เดือนกันยายน 2554
เรือเหล่านี้ส่วนใหญ่จะเข้าสู่ตลาดในปี 2556 – 2558

แนวโน้มของอุปสงค์

การวิเคราะห์ตัวขับเคลื่อนการใช้จ่ายด้านการสำรวจและการผลิตที่สำคัญแสดงให้เห็นว่าจำเป็นต้องมีการเพิ่มการใช้จ่ายระยะยาวอย่างเร่งด่วน
ข้อสังเกตที่สำคัญมีดังต่อไปนี้

-   เป็นที่คาดการณ์ว่าความต้องการน้ำมันของโลกจะเพิ่มขึ้นในอัตราสูงกว่าการผลิตทั่วโลก
    ซึ่งจะก่อให้เกิดฐานสำหรับราคาน้ำมันที่มั่นคงและสูง

-   เป็นที่คาดการณ์ว่าราคาน้ำมันจะปรับตัวสูงขึ้นเกิน 100 ดอลลาร์สหรัฐอเมริกา
    ซึ่งอาจนำไปสู่การทบทวนปรับเพิ่มงบประมาณต้นน้ำของบริษัทต่างๆ

-   เป็นที่คาดการณ์ว่าแหล่งน้ำมันเดิมจะมีอัตราการผลิตที่ลดลงร้อยละ 4.5
    ซึ่งทำให้มีความจำเป็นต้องทดแทนโดยการผลิตจากแหล่งที่พัฒนาใหม่และ/หรือการผลิตน้ำมันจากหลุมที่มีการปรับปรุง

-   บริษัทน้ำมันจำเป็นต้องค้นหาน้ำมันและก๊าซธรรมชาติในน่านน้ำที่ลึกขึ้นและสภาพแวดล้อมที่รุนแรงขึ้น

-   แหล่งที่พบใหม่มีขนาดโดยเฉลี่ยเล็กลงเรื่อยๆ
    ซึ่งมีแนวโน้มที่จะผลักดันให้บริษัทน้ำมันเพิ่มจำนวนแหล่งน้ำมันของตนขึ้น

ข้อมูลธุรกิจ

บริษัทฯ ให้บริการงานวิศวกรรมใต้ทะเลผ่าน บริษัท เมอร์เมด ออฟชอร์ เซอร์วิสเซส จำกัด
(“MOS”) Zamil Mermaid Offshore Services Company LLC, Subtech Limited,
Subtech Qatar Diving & Marine Services LLC, Seascape Surveys Pte. Ltd.,
Seascape Surveys Ltd. และ PT Seascape Surveys Indonesia (รวมเรียกว่า
“แผนกวิศวกรรมใต้ทะเล”)
บริการของแผนกวิศวกรรมใต้ทะเลประกอบด้วยบริการนักประดาน้ำและเรือบริการและสนับสนุนงานวิศวกรรมใต้ทะเลที่ควบคุมด้วยยานสำรวจใต้ทะเล
(ROV) การให้บริการงานวิศวกรรมใต้ทะเลของบริษัทฯ มีหลากหลาย ซึ่งรวมถึงการตรวจสอบ
การซ่อมและการบำรุงรักษา และงานก่อสร้างและติดตั้งและงานสานต่อโครงการให้สมบูรณ์
(Commissioning Projects)

ณ วันที่ 30 กันยายน พ.ศ. 2555
กองเรือบริการและสนับสนุนงานวิศวกรรมใต้ทะเลประกอบด้วยเรือจำนวน 9 ลำ (รวมเรือเช่า)
ซึ่งเป็นเรือสนับสนุนนักประดาน้ำ 3 ลำ นอกจากนี้ยังมีระบบควบคุมยานสำรวจใต้น้ำ 12 เครื่อง
รวมทั้งระบบสนับสนุนงานก่อสร้างหนักในน้ำลึกและน้ำลึกมาก (deepwater and
ultra-deepwater heavy construction class systems) นอกจากสินทรัพย์ที่สำคัญเหล่านี้
แผนกวิศวกรรมใต้น้ำยังจ้างผู้เชี่ยวชาญโดยผ่านสัญญา sub-contract ถึง 400 คน
นอกเหนือจากพนักงานประจำที่มีอยู่แล้ว เพื่อทำงานเกี่ยวกับโครงการต่าง ๆ
ที่ให้บริการงานวิศวกรรมใต้ทะเล

บริการของกองเรือและบริการนักประดาน้ำ

เรือทุกลำได้รับการรับรองมาตรฐานจากสถาบัน DNV หรือ ABS ซึ่งทั้ง 2
สถาบันเป็นสถาบันจัดชั้นเรือชั้นแนวหน้า
เรือทุกลำต้องเข้ารับการตรวจสภาพเรืออย่างสม่ำเสมอจากสถาบันจัดชั้นเรือ
นอกเหนือจากการเข้าอู่แห้งและเข้าซ่อมบำรุงตามตารางที่กำหนดไว้
ความสามารถที่สำคัญอีกด้านหนึ่งของแผนกวิศวกรรมใต้ทะเลคือการให้บริการนักประดาน้ำตามมาตรฐานระดับโลก
โดยเฉพาะอย่างยิ่ง มาตรฐานที่กำหนดโดยสมาคมผู้ผลิตน้ำมันและก๊าซธรรมชาติระหว่างประเทศ
(International Oil and Gas Producers Association (“OGP”)
จำนวนงานประมูลใหม่ๆ ซึ่งรวมถึงงานประมูลที่เมอร์เมดได้รับการคัดเลือกเมื่อเร็วๆ นี้จาก Saudi
Aramco ได้กำหนดให้การรับรองมาตรฐานของ OGP เป็นเงื่อนไขบังคับก่อนที่สำคัญข้อหนึ่ง

ตารางดังต่อไปนี้แสดงรายละเอียดของบริการหลักของแผนกวิศวกรรมใต้ทะเล

  ------------------- -----------------------------------------------------
  การสำรวจ            การสำรวจก่อนการติดตั้ง ซึ่งได้แก่
                      การกำหนดตำแหน่งและการให้ความช่วยเหลือในการติดตั้งแท่นขุดเจาะ
                      และการซ่อมบำรุงอุปกรณ์ใต้น้ำ

  การพัฒนา             การติดตั้งท่อส่งใต้น้ำ ท่อขนส่ง เชือกช่วยชีวิต (control
                      umbilicals) ท่อและเสา การวางและฝังท่อ
                      การติดตั้งและยึดเสาและอุปกรณ์ท่อ การเดินเครื่อง
                      การทดสอบและการตรวจสอบ
                      และการวางและเชื่อมต่อสายเคเบิ้ลและเชือกช่วยชีวิต

  การผลิต              การตรวจสอบ การซ่อมบำรุงและการซ่อมแซมโครงสร้างที่ใช้ในการผลิต
                      เสา ท่อส่ง และอุปกรณ์ใต้น้ำ
  ------------------- -----------------------------------------------------

กองเรือของเมอร์เมดสำหรับให้บริการงานวิศวกรรมใต้ทะเล มีดังตารางต่อไปนี้

+---+----------------+------------------------------+-------+--------+
| ล | ชื่อเรือ          | คำอธิบาย                      | ปีปฏิทิน |        |
| ำ |                |                              | (     |        |
| ด |                |                              | พ.ศ.) |        |
| ับ |                |                              |       |        |
|   |                |                              |       |        |
| ที่ |                |                              |       |        |
+---+----------------+------------------------------+-------+--------+
|   |                |                              | ป     | ปีที่ซื้อ   |
|   |                |                              | ีที่สร้าง |        |
+---+----------------+------------------------------+-------+--------+
| 1 | เมอร์เมด        | เรือให้บริการและสนับส            | 2530  | 2548   |
| . | คอมมานเดอร์     | นุนการตรวจสอบซ่อมแซมก่อสร้างใต้น้ำ |       |        |
+---+----------------+------------------------------+-------+--------+
| 2 | เมอร์เมด        | เรือให้บริการและสนับส            | 2553  | 2553   |
| . | เอนดัวเรอร์      | นุนการตรวจสอบซ่อมแซมก่อสร้างใต้น้ำ |       |        |
+---+----------------+------------------------------+-------+--------+
| 3 | เมอร์เมด        | เรือให้บริการและสนับส            | 2553  | 2553   |
| . | เอเชียน่า        | นุนการตรวจสอบซ่อมแซมก่อสร้างใต้น้ำ |       |        |
+---+----------------+------------------------------+-------+--------+
| 4 | เมอร์เมด สยาม   | เรือให้บริการสนับสนุนการก่อสร้าง    | 2545  | 2553   |
| . |                |                              |       |        |
+---+----------------+------------------------------+-------+--------+
| 5 | เมอร์เมด แซฟไฟร์ | เรือซึ่งส                       | 2552  | 2552   |
| . |                | นับสนุนระบบควบคุมยานสำรวจใต้ทะเล |       |        |
|   |                |                              |       |        |
|   |                | และนักประดาน้ำ                 |       |        |
+---+----------------+------------------------------+-------+--------+
| 6 | เมอร์เมด        | เ                            | 2551  | 2551   |
| . | ชาเลนเจอร์      | รือวิศวกรรมใต้ทะเลชนิดอเนกประสงค์ |       |        |
+---+----------------+------------------------------+-------+--------+
| 7 | เมอร์เมด        | เ                            | 2525  | 2549   |
| . |                | รือวิศวกรรมใต้ทะเลชนิดอเนกประสงค์ |       |        |
|   | เพอร์ฟอร์มเมอร์   |                              |       |        |
+---+----------------+------------------------------+-------+--------+
| 8 | บาร์ราคูด้า       | เ                            | 2525  | 2553   |
| . |                | รือวิศวกรรมใต้ทะเลชนิดอเนกประสงค์ |       |        |
+---+----------------+------------------------------+-------+--------+
| 9 | เอนดัวเรอร์      | เรือซึ่งส                       | 2551  | 2555   |
| . | (เช่า)          | นับสนุนระบบควบคุมยานสำรวจใต้ทะเล |       |        |
|   |                |                              |       | (เช่า)  |
|   |                | และนักประดาน้ำ                 |       |        |
+---+----------------+------------------------------+-------+--------+

ลูกค้า

ลูกค้าประกอบด้วยผู้ผลิตและจัดหาน้ำมันและก๊าซธรรมชาติอิสระรายใหญ่ บริษัทขนส่งทางท่อ
และบริษัทก่อสร้างและวิศวกรรมนอกชายฝั่ง ในปี 2555
มีการให้บริการวิศวกรรมใต้ทะเลแก่ลูกค้ากว่า 20 ราย

พนักงาน

แผนกวิศวกรรมใต้ทะเลจำเป็นต้องพึ่งพาบุคลากรที่มีคุณภาพสูง ณ วันที่ 30 กันยายน พ.ศ. 2555
MOS และบริษัทที่เกี่ยวข้องมีบุคลากรกว่า 500 คนซึ่งกระจายอยู่ในประเทศไทย กาตาร์
ซาอุดิอาระเบียและอินโดนีเซีย

การแข่งขัน

การทำสัญญาในธุรกิจทางทะเลมีการแข่งขันสูงมาก ในขณะที่ราคาเป็นปัจจัยอย่างหนึ่ง
แต่ความสามารถที่จะจัดหาเรือพิเศษ และว่าจ้างและรักษาบุคลากรที่มีทักษะความสามารถ
รวมทั้งแสดงประวัติการมีความปลอดภัยที่ดี ก็เป็นส่วนที่สำคัญเช่นกัน
คู่แข่งของแผนกวิศวกรรมใต้ทะเลได้แก่บริษัทท้องถิ่นต่างๆ ซึ่งมีฐานอยู่ในเอเชียและตะวันออกกลาง
รวมถึงบริษัทข้ามชาติขนาดใหญ่ที่เป็นบริษัทของยุโรปหรือสหรัฐอเมริกา
บริษัทข้ามชาติเหล่านี้ส่วนใหญ่เป็นผู้ประกอบธุรกิจทางด้านงานวิศวกรรม งานจัดหา
และนายหน้ารับเหมาโครงการ

ปัจจัยบวกและลบ

ด้วยตัวเลขการเติบโตเปรียบเทียบปีต่อปีที่ร้อยละ 10
ตามที่คาดการณ์ไว้ในส่วนของการใช้จ่ายและการลงทุน
บริการงานวิศวกรรมใต้ทะเลจึงมีแนวโน้มในเชิงบวก ในความเห็นของ TTA
ราคาน้ำมันจะยังคงอยู่ที่ระดับสูงกว่า 100 ดอลลาร์สหรัฐอเมริกาต่อบาร์เรลในระยะกลาง
ซึ่งเป็นแรงกระตุ้นการเติบโตและการพัฒนาของอุตสาหกรรมต่อไป

กลยุทธ์ที่จะขยายธุรกิจออกไปภายนอกประเทศไทย
และเอเชียตะวันออกเฉียงใต้ได้เริ่มให้ผลตอบแทนแล้ว ในต้นรอบปีบัญชี 2556
เมอร์เมดได้ประกาศการเข้าทำสัญญาบริการนักประดาน้ำซึ่งเมอร์เมดจะดำเนินการโดยเป็นส่วนหนึ่งของกิจการร่วมทุนใหม่ในตะวันออกกลาง
เป็นที่คาดว่าภูมิภาคตะวันออกกลางจะสร้างความเติบโตในระดับภูมิภาคให้กับแผนกวิศวกรรมใต้ทะเลในไม่กี่ปีข้างหน้านี้

ธุรกิจบริการเรือขุดเจาะนอกชายฝั่ง

ภาพรวมของอุตสาหกรรม

อุปสงค์ของบริการขุดเจาะและบริการที่เกี่ยวข้องได้รับอิทธิพลจากปัจจัยต่างๆ
ซึ่งรวมถึงราคาน้ำมันและก๊าซธรรมชาติในปัจจุบันและที่คาดหมาย
ตลอดจนระดับของกิจกรรมในการสำรวจและผลิตน้ำมันและก๊าซธรรมชาติ การดำเนินงานขุดเจาะ
(ทั้งการสำรวจและการผลิต) ได้กระจายอยู่ในเขตภูมิศาสตร์ต่างๆ ทั่วโลก
หน่วยขุดเจาะที่ใช้มีความแตกต่างกันไปโดยขึ้นอยู่กับความลึกของน้ำในบริเวณที่จะขุดเจาะ
ระยะของการขุดเจาะ (การสำรวจ/การพัฒนา/การผลิต) และความซับซ้อนทางเทคนิคของหลุม

สำหรับเรือขุดเจาะแบบ Tender ภูมิภาคเอเชียตะวันออกเฉียงใต้ถือเป็นภูมิภาคที่สำคัญที่สุด
ซึ่งมีการใช้เรือกว่าร้อยละ 70 ของกองเรือทั่วโลก เมื่อเร็วๆ นี้มีการรายงานว่าเรือขุดเจาะแบบ
Tender ที่ทันสมัยมีอัตราการใช้ประโยชน์สูงถึงร้อยละ 100 ในขณะที่เรือขุดเจาะแบบ Tender
ที่อายุมากกว่ามีอัตราการใช้ประโยชน์ซึ่งต่ำกว่าเพียงเล็กน้อย แต่ยังคงสูงถึงร้อยละ 85 ในปี 2555
อัตราค่าเช่าเรือรายวันของเรือขุดเจาะแบบ Tender ที่ต่อใหม่สูงขึ้นจนเกือบที่จะถึงระดับประมาณ
130,000 ดอลลาร์สหรัฐอเมริกา

ด้วยราคาน้ำมันที่สูงและกิจกรรมนอกชายฝั่งที่เพิ่มขึ้น อุปทานสำหรับเรือขุดเจาะแบบ Jack-up
ของโลกได้พุ่งขึ้นในระหว่างปี 2555 สำหรับส่วนของตลาดที่เป็นงานคุณภาพสูง
อัตราการใช้ประโยชน์ได้คงที่อยู่ที่ระดับเหนือกว่าร้อยละ 90 โดยมีอัตราค่าเช่าเรือรายวันที่ประมาณ
150,000 ดอลลาร์สหรัฐอเมริกา ซึ่งปรับขึ้นจากช่วงอัตรา 100,000 – 120,000
ดอลลาร์สหรัฐอเมริกาของปีก่อน

ข้อมูลธุรกิจ

บริษัท เมอร์เมด ดริลลิ่ง จำกัด (“MDL”) ซึ่งเป็นบริษัทย่อยที่เมอร์เมดถือหุ้นอยู่ร้อยละ 95
เป็นเจ้าของเรือขุดเจาะแบบ Tender จำนวน 2 ลำ
และเป็นผู้ให้บริการที่เกี่ยวข้องกับเรือที่พักในเอเชียตะวันออกเฉียงใต้ เรือขุดเจาะลำหนึ่ง คือ
เอ็มทีอาร์-2 ได้ถูกใช้งานเกือบตลอดปี 2555 ในขณะที่เรือขุดเจาะอีกลำหนึ่ง คือ เอ็มทีอาร์-1
ได้ถูกแปลงสภาพเป็นเรือที่พักและมีการเข้าทำสัญญาสำหรับช่วงหกเดือนหลังของรอบปีบัญชี
เนื่องจากเรือขุดเจาะทั้งสองลำนี้กำลังจะหมดอายุการใช้งาน
เมอร์เมดจึงอยู่ในระหว่างการสำรวจทางเลือกต่างๆ
ในการเพิ่มประสิทธิภาพกองเรือขุดเจาะของตน

บริษัท เอเชีย ออฟชอร์ ดริลลิ่งค์ จำกัด (“AOD”)
ซึ่งก่อตั้งขึ้นโดยเมอร์เมดเพื่อการเป็นเจ้าของและดำเนินงานกองเรือขุดเจาะแบบ Jack-up
ที่มีคุณสมบัติเฉพาะตัวสูงและทันสมัย
ได้เข้าทำสัญญาฉบับแรกสำหรับเรือขุดเจาะลำแรกในจำนวนสามลำเมื่อเดือนตุลาคม 2555
โดยมีรายได้รวม 236.5 ล้านดอลลาร์สหรัฐอเมริกา กับ Saudi Aramco ณ วันที่ 30 กันยายน
2555 เมอร์เมดถือหุ้นใน AOD จำนวนร้อยละ 33.75

รายชื่อกองเรือขุดเจาะ

  ------- -------------- --------------------------------- -------- --------
  ลำดับที่   ชื่อเรือ          คำอธิบาย                           ปีปฏิทิน    
                                                           (พ.ศ.)   

                                                           ปีที่สร้าง   ปีที่ซื้อ

  1.      เอ็มทีอาร์-1      เรือที่พัก                            2521     2548

  2.      เอ็มทีอาร์-2      เรือขุดเจาะ                         2524     2548

  3.      เอโออาร์-1*     เรือขุดเจาะแบบ Jack-up              2556     2553
                         ที่มีคุณสมบัติเฉพาะตัวสูง                          

  4.      เอโออาร์-2*     เรือขุดเจาะแบบ Jack-up              2556     2553
                         ที่มีคุณสมบัติเฉพาะตัวสูง                          

  5.      เอโออาร์-3*     เรือขุดเจาะแบบ Jack-up              2556     2554
                         ที่มีคุณสมบัติเฉพาะตัวสูง                          
  ------- -------------- --------------------------------- -------- --------

(*อยู่ในระหว่างการต่อที่อู่ของ Keppel FELS Limited ในสิงคโปร์)

เรือขุดเจาะทั้งแบบ Tender และ Jack-up
ต้องได้รับการจัดอันดับชั้นจากสมาคมจัดอันดับชั้นเรือที่มีชื่อเสียง
โดยจัดลำดับจากมาตรฐานของการปฏิบัติงานและความปลอดภัย เรือขุดเจาะของ MDL
ได้ถูกจัดลำดับโดยสมาคมจัดชั้นเรือนานาชาติ อาทิ Det Norske Veritas (“DNV”),
American Bureau of Shipping (“ABS”) หรือ Bureau Veritas (“BV”)
โดยเรือขุดเจาะเอ็มทีอาร์-1 ถูกจัดลำดับชั้นโดย ABS และเรือขุดเจาะเอ็มทีอาร์-2
ถูกจัดลำดับชั้นโดย BV สมาคมจัดชั้นเรือดังกล่าวจะเข้ามาตรวจสภาพเรือทุกปี เรือขุดเจาะทั้ง 2
ลำ เข้าอู่แห้งทุก ๆ 5 ปี และได้รับการตรวจสภาพแบบพิเศษจากสมาคมจัดอันดับชั้นเรือต่างๆ
ดังกล่าว

  เรือเอโออาร์-1 ซึ่งจะส่งมอบให้กับ AOD ในเดือนมีนาคม 2556 จะได้รับการจัดอันดับชั้นโดย
  ABS

บริการของกองเรือ

สัญญาให้บริการเรือขุดเจาะนอกชายฝั่งของ MDL จะมีการเจรจาต่อรองเป็นรายๆ ไป
และมีเงื่อนไขและข้อกำหนดที่แตกต่างกัน MDL
ได้รับสัญญามาจากการประมูลแข่งขันกับผู้รับจ้างรายอื่นๆ เป็นส่วนใหญ่
สัญญาว่าจ้างในการขุดเจาะจะกำหนดเงื่อนไขการชำระเงินเป็นอัตรารายวัน
โดยใช้อัตราที่สูงกว่าในช่วงที่เรือขุดเจาะปฏิบัติงาน
และอัตราที่ต่ำลงในช่วงของการเตรียมการหรือเมื่อการปฏิบัติงานขุดเจาะหยุดชะงักหรือถูกจำกัดเนื่องจากความเสียหายของอุปกรณ์
สภาพอากาศที่ร้ายแรง หรือสภาพ อื่น ๆ ซึ่งอยู่นอกเหนือการควบคุมของ MDL

สัญญาให้บริการขุดเจาะซึ่งใช้อัตราค่าเช่าเรือรายวัน
โดยทั่วไปมักมีระยะเวลาที่ครอบคลุมช่วงเวลาของงานขุดเจาะสำหรับหลุมเดี่ยวหรือหลุมที่เป็นกลุ่ม
หรือมีระยะเวลาตามที่กำหนด สำหรับสัญญาบางฉบับที่ MDL เข้าทำกับลูกค้า
ลูกค้าสามารถขอใช้สิทธิบอกเลิกได้โดยชำระค่าปรับในการบอกเลิกสัญญาก่อนกำหนด อย่างไรก็ตาม
ค่าปรับในการบอกสัญญาก่อนกำหนดดังกล่าวอาจจะไม่สามารถชดเชยสำหรับการสูญเสียสัญญาให้แก่
MDL ได้ทั้งหมด

เรือขุดเจาะแบบ Jack-up จำนวนสามลำของ AOD ได้รับการออกแบบในชั้น MOD V-B
ซึ่งเป็นที่เข้าใจว่าเป็นการออกแบบเรือขุดเจาะแบบ Jack-up
อันเป็นที่ต้องการของบริษัทขุดเจาะรายใหญ่ และมีการใช้โดยบริษัทน้ำมันต่างๆ
ในพื้นที่น้ำตื้นทุกแห่งของโลก
เรือขุดเจาะนี้ได้รับการออกแบบให้ทำงานได้ตลอดปีในพื้นที่ของอ่าวแมกซิโก มหาสมุทรอินเดีย
ทะเลเหนือตอนใต้ ชายฝั่งตะวันออกกลาง นอกชายฝั่งอินเดีย นอกชายฝั่งออสเตรเลีย
นอกชายฝั่งนิวซีแลนด์ และนอกชายฝั่งเอเชียตะวันออกเฉียงใต้ ในสภาพแวดล้อมปัจจุบัน
มักจะมีการเข้าทำสัญญาสำหรับเรือขุดเจาะเป็นระยะเวลา 300 วันขึ้นไป แนวโน้มนี้คาดว่าจะสูงขึ้น
เนื่องจากอุปสงค์ที่ทะยานขึ้นในขณะที่อุปทานในระยะใกล้มีอยู่เพียงเล็กน้อย

ลูกค้า

MDL ดำเนินงานขุดเจาะนอกชายฝั่งให้แก่บริษัทน้ำมันระหว่างประเทศชั้นนำหลายบริษัท
รวมทั้งบริษัทน้ำมันซึ่งอยู่ในความควบคุมของรัฐบาลและบริษัทน้ำมันอิสระ ณ วันที่ 30 กันยายน พ.ศ.
2555 เรือขุดเจาะเอ็มทีอาร์-1 และเอ็มทีอาร์-2 ถูกใช้งานโดย Chevron Indonesia
เพื่อเป็นเรือที่พักและเรือขุดเจาะ ตามลำดับ สัญญาของเรือขุดเจาะเอ็มทีอาร์-2
ได้สิ้นสุดลงในเดือนพฤศจิกายน 2555
และเรือขุดเจาะยังคงอยู่ในระหว่างการตรวจสภาพแบบพิเศษและจะยังไม่ออกจากอู่จนกระทั่งเดือนกุมภาพันธ์
2556

MDL ได้เข้าทำสัญญาสำหรับเรือขุดเจาะเอโออาร์-1 กับ Saudi Aramco
ซึ่งเป็นบริษัทน้ำมันและก๊าซธรรมชาติใหญ่ที่สุดของโลก
เรือขุดเจาะนี้จะเริ่มต้นการใช้งานในเดือนมิถุนายน 2556

พนักงาน

MDL ต้องการบุคลากรซึ่งมีทักษะความสามารถสูงเพื่อการปฏิบัติงานเรือขุดเจาะ ดังนั้น MDL
จึงได้ดำเนินโครงการจัดหาและฝึกอบรมบุคคลากร
และโครงการเพื่อความปลอดภัยของบุคลากรอย่างครอบคลุม ณ วันที่ 30 กันยายน พ.ศ. 2555
MDL มีพนักงาน 168 คน

คู่แข่ง

คู่แข่งรายสำคัญของ MDL คือบริษัทผู้ให้บริการเรือขุดเจาะนอกชายฝั่งทั่วโลกหรือในภูมิภาค รวมถึง
SapuraKencana ซึ่งเป็นบริษัทผู้ให้บริการนอกชายฝั่งของมาเลเซีย
ที่ได้ตกลงซื้อกิจการเรือขุดเจาะแบบ Tender ของ Seadrill เมื่อเดือนพฤศจิกายน 2555
โดยมีมูลค่าการซื้อขาย 2,900 ล้านดอลลาร์สหรัฐอเมริกา การซื้อขายนี้ส่งผลให้ SapuraKencana
เป็นผู้ประกอบการเรือขุดเจาะแบบ Tender รายใหญ่ที่สุดของโลก

เรือขุดเจาะแบบ Tender ส่วนใหญ่ดำเนินงานอยู่ในภูมิภาคเอเชียตะวันออกเฉียงใต้
ภายใต้สัญญาที่มีอายุระหว่างหนึ่งถึงสามปี ตลาดสำหรับเรือขุดเจาะแบบ Tender
เป็นตลาดเฉพาะกลุ่มซึ่งโดยทั่วไปจะประสบกับวัฎจักรเช่นเดียวกับตลาดสำหรับหน่วยขุดเจาะนอกชายฝั่งแบบเคลื่อนที่อื่นๆ
โดยทั่วไป โดยเฉพาะอย่างยิ่ง เรือขุดเจาะแบบ Jack-up

ภูมิภาคเอเชียตะวันออกเฉียงใต้เป็นตลาดใหญ่ที่สุดของเรือขุดเจาะแบบ Tender
ติดตามด้วยแอฟริกาตะวันตก ระดับกิจกรรมของเรือขุดเจาะแบบ Tender
ในเอเชียตะวันออกเฉียงใต้ยังคงสูงอยู่ จากจำนวนอุปทานทั้งสิ้น 20 ลำ มี 17
ลำที่กำลังอยู่ในระหว่างสัญญา (15 ลำดำเนินงานอยู่ในเอเชียตะวันออกเฉียงใต้)
หนึ่งลำอยู่ในอู่และพร้อมที่จะดำเนินงานได้
และอีกสองลำจอดนิ่งและต้องการการซ่อมแซมหรือบำรุงรักษา (cold stacked) นอกจากนี้
มีเรือขุดเจาะแบบ Tender อีกทั้งสิ้น 8 ลำที่กำลังอยู่ในระหว่างการต่อใหม่

อุปทานของเรือขุดเจาะแบบ semi-tender มีอยู่มีจำนวนทั้งสิ้นเก้าลำ
ลำหนึ่งจอดนิ่งและต้องการการซ่อมแซมหรือบำรุงรักษา (cold stacked) 
อีกแปดลำอยู่ในระหว่างการทำงาน และอีกสามลำอยู่ในระหว่างการต่อใหม่

ปัจจัยบวกและลบ

ในภูมิภาคเอเชียตะวันออกเฉียงใต้มีแท่นขุดเจาะประจำที่กว่า 604 แห่ง
ส่วนใหญ่ต้องการเรือขุดเจาะแบบ Tender
เนื่องจากท้องทะเลรอบแท่นขุดเจาะเหล่านี้มักจะถูกเซาะโดยท้องเรือขุดเจาะแบบ Jack-up
ด้วยอุปทานที่มีอยู่จำกัด โดยเฉพาะอย่างยิ่งเรือขุดเจาะที่ต่อใหม่
อัตราค่าเช่ารายวันและระยะเวลาของสัญญาจึงถูกกำหนดไว้สูงขึ้น
เป็นที่คาดว่าจะมีการสั่งต่อเรือใหม่ปรากฏให้เห็นเนื่องจากสภาพเศรษฐกิจที่เอื้ออำนวย ซึ่ง MDL
จะได้ทำการสำรวจอย่างใกล้ชิดในปี 2556

เนื่องจากกองเรือขุดเจาะแบบ Jack-up
ที่มีคุณสมบัติเฉพาะตัวสูงเกือบจะมีอัตราการใช้ประโยชน์เต็มที่แล้ว และเรือขุดเจาะแบบ Jack-up
ดั้งเดิมที่มีความสามารถทางด้านเทคนิคได้กลับเข้ามาทำงานแล้วเป็นส่วนใหญ่
จึงเป็นที่คาดว่าอัตราค่าเช่ารายวันจะยังคงมีแนวโน้มสูงขึ้น เรือขุดเจาะแบบ Jack-up
ที่มีคุณสมบัติเฉพาะตัวสูงได้รับค่าเช่าพิเศษเพิ่มขึ้นถึงวันละ 50,000 ดอลลาร์สหรัฐอเมริกา
แนวโน้มนี้คาดว่าจะยังคงอยู่ต่อไปเนื่องจากผู้ประกอบการต้องการใช้สินทรัพย์ที่มีความทันสมัยมากกว่า
ตัวเลขเหล่านี้เป็นการพิสูจน์ว่าการลงทุนของเมอร์เมดใน AOD อยู่ในช่วงเวลาที่เหมาะสมที่สุด
การเข้าทำสัญญาของ AOD กับ Saudi Aramco
โดยมีอัตราค่าเช่ารายวันที่ดีเยี่ยมในเวลาเกือบห้าเดือนล่วงหน้าก่อนการส่งมอบเรือขุดเจาะเป็นการย้ำถึงความเป็นจริงดังกล่าว

ธุรกิจเหมืองถ่านหิน

ด้วยความสำคัญของถ่านหินในฐานะแหล่งเชื้อเพลิงสำหรับทวีปเอเชียซึ่งกำลังพัฒนา
และความเกี่ยวข้องของ TTA ในการขนส่ง บริษัทฯ ได้ลงทุนในโครงการถ่านหินขั้นต้น/ขั้นริเริ่ม
สองโครงการ โดยโครงการหนึ่งอยู่ในฟิลิปปินส์ และอีกโครงการหนึ่งอยู่ในอินโดนีเซีย

เหมืองถ่านหินในประเทศฟิลิปปินส์

TTA ถือหุ้นร้อยละ 24.31 ของเมอร์ตัน กรุ๊ป (ไซปรัส) แอลทีดี (“เมอร์ตัน”)
ซึ่งเป็นกลุ่มการลงทุนที่มีฐานในประเทศฮ่องกง
ก่อตั้งโดยผู้เชี่ยวชาญด้านอุตสาหกรรมการทำเหมือง/โลหะเพื่อดำเนินกิจการถ่านหินขั้นต้น SKI
Energy Resources Inc. (“SERI”) ซึ่งเป็นกิจการร่วมทุนของเมอร์ตันกับ SKI Group
เป็นผู้ควบคุมสัมปทานการทำเหมืองถ่านหินพื้นที่ 12,000 เฮกตาร์ในเมืองเซบู ประเทศฟิลิปปินส์

เป็นที่คาดการณ์ว่าความต้องการถ่านหินภายในประเทศของฟิลิปปินส์
จะคงตัวอยู่ในระดับสูงเนื่องจากการพึ่งพาถ่านหินอย่างหนักในการผลิตไฟฟ้า
ทั้งนี้ได้มีการเพิ่มกำลังการผลิตไฟฟ้าอีกประมาณ 1,300 เมกะวัตต์
แต่ก็เป็นเพียงเศษเสี้ยวเดียวของความต้องการที่คาดว่าจะเพิ่มขึ้น เนื่องจากกว่าร้อยละ 80
ของถ่านหินที่บริโภคอยู่ในฟิลิปปินส์เป็นการนำเข้า ซึ่งส่วนใหญ่มาจากอินโดนีเซีย
ดังนั้นแหล่งถ่านหินที่ให้ความร้อนคุณภาพดีในประเทศจึงจะมีตลาดอยู่พร้อม

แผนการของ TTA
ที่จะเข้าลงทุนโดยตรงในกิจการถ่านหินในประเทศฟิลิปปินส์ด้วยการแปลงหนี้เป็นทุน
(ซึ่งประกาศเมื่อเดือนพฤศจิกายน 2554) ยังไม่ได้รับการอนุมัติจากหน่วยงานกำกับดูแลในท้องถิ่น
ดังนั้น ฐานะการเงินของ SERI จึงอ่อนแอลง
และกิจการไม่สามารถผลิตถ่านหินได้อย่างเพียงพอที่จะมีกระแสเงินสดถึงจุดคุ้มทุน

เนื่องจากเป็นที่คาดการณ์ว่าอนาคตของตลาดถ่านหินในฟิลิปปินส์จะฟื้นตัวได้ TTA
จึงยังคงมุ่งมั่นที่จะหาทางเลือกอื่นในการปรับโครงสร้างเงินทุนของโครงการเพื่อให้มีศักยภาพ

เหมืองถ่านหินในประเทศอินโดนีเซีย

ในเดือนมีนาคม พ.ศ. 2554 TTA เข้าร่วมเป็นหุ้นส่วนเชิงกลยุทธ์เพื่อการจัดตั้งบริษัทใหม่ชื่อ Qing
Mei Pte. Ltd. (“Qing Mei”) เพื่อการพัฒนาโครงการถ่านหินใหม่ในประเทศอินโดนีเซีย
หุ้นส่วนดังกล่าวรวมถึง TTA เมอร์ตัน และ Britmar (Asia) Pte. Ltd. (“Britmar”)
โดยหุ้นส่วนแต่ละรายถือหุ้นเท่ากันจำนวนร้อยละ 33.3 ของทุนเริ่มต้นจำนวนประมาณ 9
ล้านดอลลาร์สหรัฐอเมริกาใน Qing Mei

Qing Mei ได้มาซึ่งหุ้นร้อยละ 70 ในสัมปทานเหมืองถ่านหิน 4 แห่ง เป็นพื้นที่ทั้งสิ้น 33,000
เฮกตาร์ ในเขตกาลิมันตันกลาง เป็นที่คาดว่าความต้องการถ่านหินในประเทศจะพุ่งขึ้น โดย PLN
ซึ่งเป็นรัฐวิสาหกิจที่ผูกขาดการผลิตไฟฟ้าได้ประมาณการณ์ว่าความต้องการถ่านหินในประเทศจะสูงขึ้นเกินกว่าร้อยละ
60 ในรอบสามปีถัดไป คือจาก 58 ล้านตันในปี 2555 เป็น 96 ล้านตันในปี 2558
และอาจมีการจำกัดการส่งออกเพื่อการใช้ในประเทศ

การสำรวจ ณ พื้นที่สัมปทานของ Qing Mei ยังคงดำเนินอยู่ตามมาตรฐานของ Joint Ore
Reserves Committee (“JORC”)
โดยการขุดเจาะอย่างเต็มพื้นที่เกือบจะเสร็จสิ้นแล้วในพื้นที่สัมปทานหนึ่งในสี่แห่ง
และมีการขุดเจาะในเบื้องต้นในพื้นที่สัมปทานอีกสามแห่ง

4.3 กลุ่มธุรกิจโครงสร้างขั้นพื้นฐาน

กลุ่มธุรกิจโครงสร้างพื้นฐานประกอบด้วยกลุ่มบริษัทที่ให้บริการและโลจิสติกส์
โดยมีธุรกิจสำคัญสองธุรกิจ คือ บริษัท ยูนิค ไมนิ่ง เซอร์วิสเซส จำกัด (มหาชน) (“UMS”) และ
บริษัท บาคองโค จำกัด (“บาคองโค”)

ธุรกิจโลจิสติกส์ถ่านหิน

สถานการณ์ตลาด

บริษัทฯ
ประเมินว่าการเติบโตทางเศรษฐกิจและความต้องการทางพลังงานของประเทศไทยยังคงต้องการพลังงานจากถ่านหินเพิ่มขึ้น
เนื่องจากปริมาณก๊าซธรรมชาติในอ่าวไทยมีจำนวนลดลง
แม้ว่าความต้องการถ่านหินในไทยในอดีตที่ผ่านมาอยู่ในระดับที่ต่ำ
เมื่อเที่ยบกับตลาดเอเชียตะวันออกเฉียงใต้ และเอเชียตอนบน
แต่ความต้องการถ่านหินสำหรับภาคอุตสาหกรรมและการผลิตไฟฟ้าคาดว่าจะสูงขึ้นอย่างมีนัยสำคัญในช่วงเวลา
10 ปีข้างหน้า

แผนภาพในหน้าถัดไปแสดงปริมาณถ่านหินสำรองของโลกแยกตามประเภทของถ่านหินที่ใช้กับอุตสาหกรรมต่างๆ
กัน

[]

จากความต้องการถ่านหินในประเทศที่สูงมากทั้งในภาคอุตสาหกรรมและการผลิตไฟฟ้า ทำให้บริษัทฯ
คาดการณ์ว่าปริมาณการใช้ถ่านหินน่าจะสูงขึ้นเป็น 2 เท่าหรือใกล้เคียง ในช่วง 20 ปีข้างหน้า

แผนภูมิ : ปริมาณความต้องการถ่านหินในประเทศไทย

[]

การใช้ถ่านหินเป็นแหล่งพลังงานในกระบวนการผลิตช่วยให้ต้นทุนการผลิตของภาคอุตสาหกรรมลดต่ำลงมา
ซึ่งทำให้โรงงานหลายแห่งเปลี่ยนมาใช้พลังงานถ่านหินทดแทนพลังงานจากน้ำมันเตาเพื่อสร้างความได้เปรียบต่อคู่แข่งทางการค้าในระยะยาว
ตราบใดที่ราคาน้ำมันยังคงสูงกว่า 100 ดอลลาร์สหรัฐอเมริกาต่อบาร์เรล
ถ่านหินก็น่าจะเป็นพลังทางเลือกที่คุ้มกับต้นทุนมากที่สุด
ในขณะเดียวกันแหล่งก๊าซธรรมชาติในประเทศไทยก็มีอย่างจำกัด
ในขณะที่ปริมาณแหล่งพลังงานชีวภาพ (Bio-fuel) ก็ไม่แน่นอน ด้วยปัจจัยทั้งหมดที่กล่าวมานี้
ทำให้มีเหตุผลสนับสนุนความเชื่อที่ว่าถ่านหินจะกลายเป็นพลังงานทางเลือกที่มีประสิทธิภาพ
และมีความต้องการสูงอย่างต่อเนื่องในอนาคต

ข้อมูลธุรกิจ

UMS ทำธุรกิจเกี่ยวกับการค้าถ่านหินและบริการโลจิสติกส์แบบ “จากต้นทางถึงปลายทาง”
(end-to-end) และ “ตรงต่อเวลา” (just-in-time) ในประเทศไทย UMS
เป็นเจ้าของโรงผสมถ่านหินและคลังสินค้า 2 แห่ง เรือลำเลียง 12 ลำ และรถบรรทุก 15 คัน
เพื่อตอบสนองความต้องการถ่านหินในประเทศที่สูงขึ้นของลูกค้ากลุ่มอุตสาหกรรมขนาดกลางและขนาดย่อม
ซึ่งใช้เครื่องกำเนิดไอน้ำเชื้อเพลิงจากถ่านหิน UMS เป็นส่วนหนึ่งของแผนยุทธศาสตร์ของ TTA
ในการสร้างธุรกิจถ่านหินแบบบูรณาการ
การบูรณาการกับกลุ่มธุรกิจขนส่งนี้รวมไปถึงการใช้บริการบริษัท เฟิร์นเล่ย์ (ประเทศไทย) จำกัด
ใน ฐานะหนึ่งในนายหน้าหลักของกลุ่ม
และการใช้เรือของโทรีเซนในการขนส่งถ่านหินจากประเทศอินโดนีเซียมายังประเทศไทย

รูปแบบการขายถ่านหินแบบส่ง “ตรงต่อเวลา” (just-in-time) ของ UMS
ก็คือการบริหารจัดการห่วงโซ่อุปทาน (Supply Chain) ครบวงจร
ซึ่งรวมถึงการบริการจัดการกองเก็บ (Stockpile Management) และคลังสินค้า
เพื่อให้ลูกค้ามั่นใจได้ว่า UMS จะสามารถจัดส่งถ่านหินได้อย่างต่อเนื่อง
ในปริมาณทีเหมาะสมกับขนาดพื้นที่จัดเก็บของลูกค้า
โดยลูกค้ามีระยะเวลารอคอยสินค้าที่ต้องการเพียง 1 วันเท่านั้น
และไม่ต้องกังวลเรื่องการสำรองถ่านหินหรือการจัดเตรียมพื้นที่ในการจัดเก็บถ่านหินเกินความจำเป็น

ความท้าทายที่หนักที่สุดของธุรกิจ UMS ก็คือคำสั่งปิดโรงงานที่จังหวัดสมุทรสาคร
โดยฝ่ายปกครองท้องถิ่น เมื่อเดือนกรกฏาคม 2554
เนื่องจากการประท้วงของชุมชุมต่อผู้ประกอบการถ่านหินรายอื่นในตำบลใกล้เคียง
แต่เป็นผลให้ผู้ประกอบการทั้งหมด 5 รายในตัวจังหวัดต้องหยุดธุรกรรมในจังหวัดสมุทรสาครลง
เป็นผลให้ UMS ต้องดำเนินการผลิตและขนส่งสินค้าจากโรงงานในจังหวัดพระนครศรีอยุธยา
ในระหว่างที่ UMS พยายามดำเนินการตามเงื่อนไขที่ทางฝ่ายปกครองจังหวัดสมุทรสาครร้องขอ
เพื่อให้สามารถเปิดโรงงานได้อีกครั้ง

เงื่อนไขที่ทางราชการกำหนดให้ทาง UMS ดำเนินการเพื่อให้สามารถเปิดโรงงานได้อีกครั้ง
ก็คือทำการเคลื่อนย้ายสต็อกถ่านหินขนาด 0-5 มม. ภายในเดือนกุมภาพันธ์ 2556 ซึ่งเป็นผลให้ทาง
UMS จำเป็นต้องเร่งระบายสินค้าให้กับโรงงานปูนซีเมนต์ซึ่งอยู่ในจังหวัดสระบุรี
ซึ่งมีค่าใช้จ่ายที่สูงกว่าปกติมาก

นอกจากนั้น สถานการณ์ของ UMS มีความซับซ้อนขึ้นอีก เนื่องจากถ่านหินขนาด 0-5 มม.
ที่จัดเก็บภายในโรงงานสมุทรสาคร เป็นถ่านหินที่ซื้อระหว่างปี 2552-2554
ซึ่งเป็นช่วงเวลาที่ราคาถ่านหินสูงกว่าปัจจุบันมาก และ UMS
จัดเก็บถ่านหินเหล่านี้เพื่อใช้ในกลยุทธ์การขายถ่านปั้นเม็ดซึ่งเชื่อว่าจะสามารถสร้างกำไรให้กับ UMS
สูงกว่าที่เป็นอยู่มาก

ในระหว่างที่ UMS ดำเนินการปรับปรุงกิจการอย่างต่อเนื่องตามเงื่อนไขของทางการ
เพื่อให้เปิดโรงงานสวนส้มได้เร็วที่สุด UMS ยังดำเนินการปรับปรุงระบบจัดการน้ำเสีย
ปรับปรุงท่าเรือให้ควบคุมปริมาณฝุ่นได้ดียิ่งขึ้น และยังดำเนินการทำแผนสำรองเพิ่มเติม เช่น
การจัดหาสถานที่สำหรับโรงงานแห่งที่ 3 และเมื่อสถานการณ์ได้คลี่คลายลง UMS
คาดว่าจะสามารถกลับมาให้บริการลูกค้าภายในจังหวัด และสามารถกลับมาทำกำไรได้อย่างรวดเร็ว
ในช่วงรอบปีบัญชี 2555 UMS ได้ดำเนินการขายถ่านขนาด 0-5 มม. ออกแล้วถึง 283,000
เมตริกตัน จากโรงงานสมุทรสาคร ยังคงเหลือสินค้าภายในโรงงานอีก 180,000 เมตริกตัน

กลุ่มลูกค้า

ลูกค้าหลักส่วนใหญ่ของ UMS มักใช้ถ่านหินค่าความร้อนต่ำ (ถ่านหินซับบิทูมินัส ค่าความร้อนที่ 4,000
– 4,200 kcal/kg GAR (gross as received) ซึ่งได้มาจากผู้จัดหา (Suppliers)
ที่เชื่อถือได้ในอินโดนีเซีย ไม่น้อยกว่า 10 ราย

UMS ขายถ่านหินให้แก่อุตสาหกรรมต่างๆ ในประเทศ รวมถึงอุตสาหกรรมกระดาษ สิ่งทอ
อาหารสำเร็จรูปและซีเมนต์ ทั้งนี้ กลยุทธ์การนำเข้าถ่านหินของ UMS
มีการปรับเปลี่ยนเพื่อให้เข้ากับข้อกำหนดทางวิศวกรรมของหม้อไอน้ำที่ใช้ในอุตสาหกรรมแต่ละประเภท
เป้าหมายทางกลยุทธ์ของบริษัทฯ
คือการเป็นผู้นำในการขายและส่งถ่านหินให้กับอุตสาหกรรมขนาดกลางและขนาดย่อมในประเทศ

คู่แข่ง

ธุรกิจการขายถ่านหินในประเทศไทยมีประมาณ 20 ราย ซึ่งประมาณ 15 รายเป็นคู่แข่งโดยตรงกับ
UMS ในตลาดอุตสาหกรรมขนาดกลางและขนาดย่อม (SME) ทั้งนี้ UMS
เป็นผู้นำตลาดในพื้นที่ดังกล่าว โดยมีสัดส่วนทางการตลาดประมาณร้อยละ 35

ปัจจัยบวกและลบสำหรับปี 2556-2557

ปัญหาเศรษฐกิจของประเทศกลุ่มสหภาพยุโรปและสหรัฐจะไม่น่าจะมีผลกระทบกับความต้องการถ่านหินในประเทศซึ่งคาดว่าจะเพิ่มขึ้นอย่างต่อเนื่อง
หลังจากที่โรงงานอุตสาหกรรมต่างๆ ทยอยเปลี่ยนเตาเชื้อเพลิงมาใช้เตาที่ใช้พลังงานถ่านหิน

ในขณะเดียวกัน UMS สังเกตุเห็นว่าความต้องการพลังงานทางเลือก เช่น กะลาปาล์ม มากยิ่งขึ้น
ซึ่ง UMS ก็เริ่มที่จะนำเข้ากะลาปาล์ม มาจากอินโดนีเซีย เพื่อนำมาเผาใช้เป็นพลังงานชีวมวล
ซึ่งการขายกะลาปาล์มคาดว่าจะทำให้มีส่วนต่างกำไรที่สูงกว่าการขายถ่านหิน
ซึ่งสามารถนำมาทดแทนส่วนขาดทุนที่เกิดจากการขาดทุนถ่านขนาด 0-5 มม. ในช่วง 2
ไตรมาสแรกของปี 2556

ในท้ายที่สุด ผลการดำเนินงานของ UMS
จะขึ้นอยู่กับความสามารถในการต่อรองกับทางการเพื่อเปิดโรงงานให้ได้เร็วที่สุด
ซึ่งถ้าทุกอย่างเป็นไปเงื่อนไขที่ตกลงกับทางราชการทุกประการ UMS
จะสามารถเปิดโรงงานได้อีกครั้งภายในเดือนเมษายน 2556

ธุรกิจปุ๋ยและบริการคลังสินค้า

สถานการณ์ตลาด: ธุรกิจปุ๋ย

คาดว่าประเทศเวียดนามจะใช้ปุ๋ยประมาณ 7 ล้านตันต่อปี
และผู้เชี่ยวชาญในอุตสาหกรรมปุ๋ยเชื่อว่าความต้องการนี้จะคงตัวในระยะเวลา 2-3 ปีต่อจากนี้
โดยมีการเพิ่มขึ้นเล็กน้อยประมาณร้อยละ 2-3

[]

ส่วนผสมหลักของปุ๋ยคือไนโตรเจน ฟอสเฟต และโปแตสเซียม ซึ่งไนโตรเจน (N)
ช่วยให้ใบเจริญเติบโต และช่วยในการพัฒนาลำต้นและกิ่งก้าน ฟอสเฟต (P)
ช่วยในการแตกหน่อและการพัฒนาของราก
ซึ่งมีความสำคัญเป็นพิเศษต่อต้นกล้าในการพัฒนาระบบรากและต่อไม้ผลและพืชปลูกเอาเมล็ด
โปแตสเซียม (K) ช่วยส่งเสริมการออกดอกและผล
และมีความสำคัญอย่างมากต่อการเจริญเติบโตของพืชและช่วยเพิ่มความต้านทานโรค ณ ปัจจุบัน
ปริมาณไนโตรเจน (N) สามารถหาได้จากแหล่งวัตถุดิบภายในประเทศได้ ฟอสเฟต (P)
สามารถหาได้จากทั้งแหล่งวัตถุดิบภายในประเทศและการนำเข้า ในขณะที่โปแตสเซียม (K)
ต้องซื้อจากต่างประเทศทั้งหมด

สถานการณ์ตลาด: ธุรกิจคลังสินค้า

ตลาดอุตสาหกรรมในเวียดนามแบ่งเป็นเขตเศรษฐกิจสำคัญ 3 แห่ง ได้แก่
เขตเศษฐกิจสำคัญภาคเหนือ (Northern Key Economic Region “NKER”)
เขตเศรษฐกิจสำคัญภาคกลาง (The Central Key Economic Region “CKER”)
และเขตเศรษฐกิจสำคัญภาคใต้ (the Southern Key Economic Region “SKER”)
ซึ่งเขตเศษฐกิจสำคัญภาคใต้มีจำนวนนิคมอุตสาหกรรมหนาแน่นที่สุด โดยเฉพาะในบริเวณใกล้เคียงกับ
Ba Ria และท่าเรือ Phu My มีนิคมอุตสาหกรรมถึง 10 แห่ง

ณ ปัจจุบัน ระบบท่าเรือของเวียดนามกำลังได้รับการพัฒนาอย่างมีนัยสำคัญ
โดยเฉพาะท่าเรือที่รัฐบาลเป็นเจ้าของ
แต่โครงสร้างพื้นฐานที่รองรับก็ยังมีข้อจำกัดในแง่การรองรับตู้สินค้าและสินค้าเทกอง

การพัฒนาและความพร้อมของคลังสินค้า
บวกกับการบริหารจัดการโลจิสติกส์อย่างผู้เชี่ยวชาญคือปัจจัยสำคัญในการสนับสนุนโครงสร้างพื้นฐานท่าเรือและภาคอุตสาหกรรมของเวียดนาม
ภายในพื้นที่ของ SKER คลังสินค้าที่ตั้งอยู่ในพื้นที่ยุทธศาสตร์ดังกล่าว
และมีคุณภาพการบริหารจัดการที่ดี สามารถเก็บค่าเช่าได้กว่า 5
ดอลลาร์สหรัฐอเมริกาต่อตารางเมตรต่อเดือน (ไม่รวมภาษีมูลค่าเพิ่มและค่าธรรมเนียมอื่นๆ)
ในขณะที่คลังสินค้าที่มีมาตรฐานที่ต่ำกว่าและอยู่นอกพื้นที่ยุทธศาสตร์สามารถเก็บค่าเช่าได้เพียง
1.5 - 2.5 ดอลลาร์สหรัฐอเมริกาต่อตารางเมตรต่อเดือนเท่านั้น

ข้อมูลธุรกิจ

การลงทุนในบริษัท บาคองโค จำกัด (“บาคองโค”) ถือว่าเป็นก้าวแรกของ TTA
ในการลงทุนเชิงยุทธศาสตร์ด้านการพัฒนาธุรกิจโลจิสติกส์แบบบรูณาการในเวียดนามใต้ บาคองโค
อยู่บนพื้นที่ 56,000 ตารางเมตร ในเขต Phu My ซึ่งอยู่ติดกับบาเรีย เซเรส
ซึ่งไม่ได้มีธุรกิจผลิตปุ๋ยเพียงอย่างเดียว ยังให้บริการด้านคลังสินค้าอีกด้วย

บาคองโค ดำเนินการผลิตปุ๋ยในประมาณ 350,000
ตันต่อปีและทำการขายและกระจายสินค้าด้วยตนเอง นอกจากนี้ บาคองโค
ยังส่งออกยาฆ่าแมลงและเมล็ดพันธุ์พืชอีกด้วย ซึ่งในปีที่ผ่านมา บาคองโค
สามารถเพิ่มยอดขายต่างประเทศได้ 60,700 ตัน ซึ่ง เป็นยอดขายที่มากกว่า 2 เท่า
เมื่อเทียบกับปีที่แล้ว ภายใต้แบรนด์ “Stork” ใตตลาดแอฟริกา ไต้หวัน เกาหลี กัมพูชา และลาว

ปัจจุบัน บาคองโค ยังคงคิดค้นและพัฒนาสินค้าในรูปแบบใหม่ๆ จากกระบวนการทางเคมี ฟิสิกส์
และชีววิทยา ที่เกิดขึ้นจากกระบวนการผลิตปุ๋ย ซึ่งมีปุ๋ยถึง 80 สูตร
และยังผลิตสูตรเฉพาะให้กับลูกค้าที่มียอดซื้อสูงสุดจำนวน 5 รายอีกด้วย

กระบวนการผลิตปุ๋ยในบาคองโค

[]

ที่มา : World Coal Institute

บาคองโค ตั้งอยู่บนพื้นที่ติดกับท่าเรือ Phu My ทำให้บริษัทฯ
สามารถใช้ที่ตั้งยุทธศาสตร์ดังกล่าวในการขยายไปสู่ธุรกิจบริการคลังสินค้า และเมื่อ TTA
ได้เข้าไปถือหุ้นในบาเรียเซเรสซึ่งเป็นผู้ควบคุมท่าเรือ บาคองโค
จึงกลายเป็นพันธมิตรทางธุรกิจที่สำคัญของท่าเรือ Phu My

ในปี 2555 บาคองโค มีคลังสินค้าอยู่บนพื้นที่ 10,000 ตารางเมตร และ
มีลูกค้าใช้บริการอยู่ที่ร้อยละ 90 ของความจุทั้งหมด ซึ่งครึ่งปีหลังของปี 2555 บาคองโค
ได้ซื้อที่ดินเพิ่มอีก 50,000 ตารางเมตร ด้วยเงินสดสำรองของ บาคองโค เอง
ซึ่งภายในไตรมาสที่ 2 ของรอบปีบัญชี 2556 คลังสินค้าใหม่ขนาด 27,000 ตารางเมตร
ก็จะสร้างแล้วเสร็จ

นอกจากนี้บริษัทในเครือของ TTA อีก 2 บริษัท ได้แก่ บริษัท โทรีเซน (อินโดไชน่า) เอส. เอ.
และ Thoresen-Vinama Agencies Co., Ltd. (“TVA”) ได้ให้บริการทางด้านโลจิสติกส์แก่
บาคองโค ในฐานะผู้ให้บริการภายนอก ซึ่งทำให้บริษัทในกลุ่มของ TTA
เองทำงานร่วมกันอย่างบูรณาการ เกือบจะครบทั้งห่วงโซ่คุณค่า ตัวอย่างเช่น รถบรรทุกของ TVA
อาจจะไปรับสินค้าจากโรงงานของลูกค้า เพื่อนำมาเก็บที่คลังสินค้าของบาคองโค
และใช้แรงงานของ TVA ในการขนย้ายสินค้าไปที่เรือที่ท่าบาเรียเซเรส
และใช้บริการตัวแทนเรือจาก บริษัท โทรีเซน (อินโดไชน่า) เอส. เอ.

ลูกค้า

ในส่วนของธุรกิจปุ๋ย บาคองโคมีเครือข่ายผู้ค้าส่งประมาณ 200 ราย และผู้ขายรายย่อยอีก 4,000
ราย ในขณะที่ธุรกิจบริการคลังสินค้าประกอบไปด้วยผู้ค้าส่งปุ๋ยเอง ผู้ผลิตผลิตภัณฑ์บรรจุขวด
ผู้นำเข้าวัตถุดิบต่างๆ และ ผู้ผลิตท่อเหล็ก

คู่แข่ง

การแข่งขันในธุรกิจปุ๋ยยังคงค่อนข้างสูง เนื่องจากมีผู้ผลิตจำนวนมากกว่า 500 ราย
และส่วนใหญ่เป็นบริษัทที่มีรัฐบาลเป็นเจ้าของ ซึ่งรายใหญ่ที่สุดก็คือ Petro Vietnam
ซึ่งได้ดำเนินการก่อสร้างโรงงานปุ๋ยยูเรียขนาดใหญ่ในนิคมอุตสาหกรรม Phu My
เสร็จเรียบร้อยแล้ว ในขณะที่แผนการสร้างโรงงานปุ๋ย NPK ได้ถูกยกเลิกไป

ปัจจัยบวกและลบสำหรับปี 2556-2557

ในขณะที่ความต้องการปุ๋ยในเวียดนามค่อนข้างที่จะสูงขึ้นแบบคงที่ การตัดสินใจใช้ปุ๋ยเชิงเดี่ยว
หรือปุ๋ย NPK ของเกษตรกรขึ้นอยู่กับราคาของวัตถุดิบ เมื่อไหร่ก็ตามที่ราคาของวัตถุดิบมีมูลค่าสูงขึ้น
ราคาของปุ๋ย NPK ก็จะสูงขึ้น และเกษตรกรก็อาจจะหันไปใช้ปุ๋ยเชิงเดี่ยวมากขึ้น
ถึงแม้ว่าผลลัพธ์ที่ได้อาจจะไม่สูงเหมือนกับการใช้ปุ๋ย NPK ก็ตาม

บาคองโคจะใช้นโยบายการรักษาระดับวัตถุดิบคงคลังให้ต่ำอยู่เสมอ
และจะผลิตปุ๋ยในปริมาณที่ใกล้เคียงกับความต้องการ
ทำให้สามารถรักษาระดับราคาและส่วนต่างกำไรได้อย่างต่อเนื่อง

ธุรกิจบริการหน้าท่า

ในปี 2553 Soleado ได้ลงทุนใน บาเรียเซเรส โดยซื้อหุ้นร้อยละ 20 จาก Yara Asia Pte.
Ltd. บาเรียเซเรส คือเจ้าของและผู้บริหารจัดการท่าเรือ Phu My ในเวียดนามใต้

ท่าเรือ Phu My ตั้งอยู่ที่แม่น้ำ Thi Vai ซึ่งมีความยาว 17 ไมล์จากทะเล
และอยู่ติดกับนิคมอุตสาหกรรม Phu My
ซึ่งเป็นท่าเรือน้ำลึกที่ใหญ่ที่สุดสำหรับการขนส่งสินค้าแห้งเทกอง ไม่ว่าจะเป็นผลผลิตทางการเกษตร
ถ่านหิน และปุ๋ย ซึ่งสามารถรองรับการขนส่งสินค้าได้ 7 ล้านตัน ต่อปี

ล่าสุดในปี 2555 ได้มีการติดตั้งปั้นจั่นตัวที่ 5 ซึ่งได้เริ่มใช้งานแล้วในปัจจุบัน
และได้ปรับปรุงท่าเทียบเรือขนาด 453 เมตร
ซึ่งได้รับใบอนุญาติให้สามารถรองรับสินค้าจากทั้งภายในประเทศและระหว่างประเทศได้ถึง 80,000
เดทเวทตัน ซึ่งสามารถรองรับได้ทั้งเรือประเภท Handymax, Supramax และ Panamax
โดยไม่ต้องใช้เรือขนส่งขนาดเล็ก (Lighters) ในการขนถ่านสินค้าลงจากเรือใหญ่ก่อนเข้าท่า

ธุรกิจจัดหาอุปกรณ์บนเรือ บริการโลจิสติกส์ และธุรกิจขนถ่ายสินค้า

บริษัท ชิดลม มารีน เซอร์วิสเซส แอนด์ ซัพพลายส์ จำกัด (“CMSS”) ซึ่ง TTA ถือหุ้นอยู่ทั้งหมด
ให้บริการจัดหาอุปกรณ์ที่ใช้บนเรือและบริการเกี่ยวกับโลจิสติกส์
รวมถึงการจัดหาวัสดุที่ใช้ในการดูแลสินค้าระหว่างขนส่ง เช่น ไม้รองค้ำสินค้า
การจัดหาอุปกรณ์ในการขนถ่ายสินค้า การให้บริการตรวจนับสินค้า ให้บริการรถยกสินค้า
การใช้เช่าพื้นที่จัดเก็บสินค้า รวมถึงการบริหารและการกระจายการส่งสินค้า นอกจากนี้ CMSS
ยังให้บริการด้านการขนส่งสินค้าขึ้น/ลงเรือ บรรจุและขนส่งสินค้าไปยังเรือและผู้รับปลายทางอีกด้วย

ธุรกิจบริการโลจิสติกส์ให้กับบุคคลภายนอก

ในเดือนตุลาคม 2549 ได้มีการก่อตั้ง บริษัท จีเอซี โทรีเซน โลจิสติคส์ จำกัด (“GTL”)
เพื่อให้บริการโลจิสติกส์ในประเทศ โดย TTA ถือหุ้นร้อยละ 51 ใน GTL และที่เหลือร้อยละ 29
ถือโดย Gulf Agency Company (เพื่อให้เป็นไปตามกฎระเบียบของธุรกิจคลังสินค้า)
และอีกร้อยละ 20 ถือโดยนายลาร์ส ชาเวสตรอร์ม ซึ่งเป็นประธานของ Gulf Agency Company
GTLได้ดำเนินโครงการสร้างคลังเก็บสินค้าขนาด 10,000 ตารางเมตร
ในการนิคมอุตสาหกรรมอมตะนคร ชลบุรี ประเทศไทย เพื่อให้บริการโลจิสติกส์
และให้เช่าคลังเก็บสินค้าขนาด 6,000 ตารางเมตร ในการนิคมอุตสาหกรรมบางปะอิน
ประเทศไทย

GTL ให้บริการโลจิสติกส์กับบุคคลภายนอก (“3PL”) ซึ่งดูแลเกี่ยวกับคลังเก็บสินค้า
การจัดการคลังเก็บสินค้า และการกระจายสินค้าให้แก่ลูกค้าในประเทศและลูกค้านานาชาติ ทั้งนี้
GTL มีตลาดกลุ่มลูกค้าเฉพาะ และทำสัญญาทั้งระยะกลางถึงระยะยาวกับกลุ่มลูกค้าที่คัดเลือกแล้ว
โดยคลังสินค้ามีสินค้าให้จัดเก็บจนเต็มพิกัดตลอดปี 2555

4.4 สิทธิประโยชน์ - บัตรส่งเสริมการลงทุน

4.4.1 บริษัทเดินเรือของกลุ่มบริษัทโทรีเซนที่ได้รับการส่งเสริมการลงทุน ณ 30 กันยายน 2555
มีดังนี้คือ

+----------------------+----------+------------+-----------+----------+
| ชื่อบริษัท               | ชื่อเรือ    | เลขที่       | วันที่อนุมัติ   | ระย      |
|                      |          |            |           | ะเวลาที่ได้ |
|                      |          | บัตรส่งเสริม  | บัตรส่งเสริม |          |
|                      |          |            |           | รับ       |
|                      |          |            |           | ยกเว้นภาษี |
|                      |          |            |           | (ปี)      |
+----------------------+----------+------------+-----------+----------+
| บริษัท ทอร์ วิน ชิปปิ้ง     | Thor     | 16         | 18 มิ.ย.   | 8        |
| จำกัด                 | Wind     | 12(2)/2547 | 47        |          |
+----------------------+----------+------------+-----------+----------+
| บริษัท ทอร์ เวฟ ชิปปิ้ง    | Thor     | 16         | 18 มิ.ย.   | 8        |
| จำกัด                 | Wave     | 13(2)/2547 | 47        |          |
+----------------------+----------+------------+-----------+----------+
| บริษัท ทอร์ ไดนามิค ชิปปิ้ง | Thor     | 16         | 18 มิ.ย.   | 8        |
| จำกัด                 | Dynamic  | 18(2)/2547 | 47        |          |
+----------------------+----------+------------+-----------+----------+
| บริษัท ทอร์ เอนเตอร์ไพรส์ | Thor     | 16         | 18 มิ.ย.   | 8        |
| ชิปปิ้ง จำกัด            | En       | 87(2)/2547 | 47        |          |
|                      | terprise |            |           |          |
+----------------------+----------+------------+-----------+----------+
| บริษัท ทอร์ ฮาร์โมนี่ ชิปปิ้ง | Thor     | 16         | 18 มิ.ย.   | 8        |
| จำกัด                 | Harmony  | 09(2)/2547 | 47        |          |
+----------------------+----------+------------+-----------+----------+
| บริษัท ทอร์ อินทิกริตี้ ชิปปิ้ง | Thor     | 11         | 27 ธ.ค.   | 8        |
| จำกัด                 | I        | 14(2)/2548 | 47        |          |
|                      | ntegrity |            |           |          |
+----------------------+----------+------------+-----------+----------+
| บริษัท ทอร์ เอนเดฟเวอร์  | Thor     | 18         | 08 ส.ค.   | 8        |
| ชิปปิ้ง จำกัด            | E        | 51(2)/2548 | 48        |          |
|                      | ndeavour |            |           |          |
+----------------------+----------+------------+-----------+----------+
| บริษัท ทอร์ เอนเนอร์ยี    | Thor     | 20         | 17 ต.ค.   | 8        |
| ชิปปิ้ง จำกัด            | Energy   | 74(2)/2548 | 48        |          |
+----------------------+----------+------------+-----------+----------+

สิทธิและผลประโยชน์ที่ได้รับ

1.
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับจากการส่งเสริมมีกำหนดเวลา
8 ปี นับแต่วันที่เริ่มมีรายได้จากการประกอบกิจการ

2. ให้คนต่างด้าวซึ่งเป็นช่างฝีมือ หรือผู้ชำนาญการที่ได้รับอนุญาตให้อยู่ในราชอาณาจักรตามมาตรา
25 เข้ามาในราชอาณาจักรได้

3. ให้ได้รับลดหย่อนอากรขาเข้ากึ่งหนึ่ง
เฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่
ศก.13/2523 เว้นแต่รายการเครื่องจักรที่อากรขาเข้าต่ำกว่าร้อยละสิบจะไม่ได้รับการลดหย่อน

4. ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม ซึ่งได้รับยกเว้นภาษีเงินได้
นิติบุคคลตามมาตรา 31 ไปรวมคำนวณ
เพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับ ยกเว้นภาษีเงินได้นิติบุคคล

5. ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

เงื่อนไขที่สำคัญ

บริษัทต้องปฏิบัติตามเงื่อนไขที่สำคัญที่กำหนดไว้ในบัตรส่งเสริมการลงทุนดังนี้

1. จะต้องดำเนินการให้แล้วเสร็จ พร้อมที่จะเปิดดำเนินการได้ภายในกำหนดเวลาไม่เกิน 30
เดือน นับแต่วันที่ออกบัตรส่งเสริมการลงทุน

2. การหยุดดำเนินกิจการเป็นระยะเวลาเกินกว่า 2 เดือน
จะต้องได้รับอนุญาตเป็นหนังสือจากสำนักงาน

3.  จะต้องมีทุนจดทะเบียนที่ชำระเต็มมูลค่าหุ้นแล้วดังนี้คือ

+-----------------------------------+----------------------------------+
| ชื่อบริษัท                            | ทุนจดทะเบียน                       |
+-----------------------------------+----------------------------------+
| บริษัท ทอร์ วิน ชิปปิ้ง จำกัด             |   ไม่น้อยกว่า 200 ล้านบาท            |
+-----------------------------------+----------------------------------+
| บริษัท ทอร์ เวฟ ชิปปิ้ง จำกัด            |   ไม่น้อยกว่า 200 ล้านบาท            |
+-----------------------------------+----------------------------------+
| บริษัท ทอร์ ไดนามิค ชิปปิ้ง จำกัด         |   ไม่น้อยกว่า 360 ล้านบาท            |
+-----------------------------------+----------------------------------+
| บริษัท ทอร์ เอนเตอร์ไพรส์ ชิปปิ้ง จำกัด    |   ไม่น้อยกว่า 300 ล้านบาท            |
+-----------------------------------+----------------------------------+
| บริษัท ทอร์ ฮาร์โมนี่ ชิปปิ้ง จำกัด         |   ไม่น้อยกว่า 350 ล้านบาท            |
+-----------------------------------+----------------------------------+
| บริษัท ทอร์ อินทิกริตี้ ชิปปิ้ง จำกัด         |   ไม่น้อยกว่า 280 ล้านบาท            |
+-----------------------------------+----------------------------------+
| บริษัท ทอร์ เอนเดฟเวอร์ ชิปปิ้ง จำกัด     |   ไม่น้อยกว่า 1,043.25 ล้านบาท       |
+-----------------------------------+----------------------------------+
| บริษัท ทอร์ เอนเนอร์ยี ชิปปิ้ง จำกัด       |   ไม่น้อยกว่า 400 ล้านบาท            |
+-----------------------------------+----------------------------------+

4. ต้องมีบุคคลสัญชาติไทยถือหุ้นไม่น้อยกว่าร้อยละ 51 ของทุนจดทะเบียน

  5. จะต้องดำเนินการตามสาระสำคัญของโครงการที่ได้การส่งเสริมดังนี้คือ

5.1 ชนิดการบริการ : เป็นเรือที่ใช้ขนส่งระหว่างประเทศ

  5.2 ขนาดของกิจการ : จะต้องมีเรือเดินทะเลระหว่างประเทศและเป็นเรือแบบเอนก

  ประสงค์ (Multi Purpose)

5.3 จะต้องมีขนาดการลงทุนไม่รวมค่าที่ดินและทุนหมุนเวียนไม่น้อยกว่า 1 ล้านบาท

6. จะต้องจัดทำบัญชีรายรับ –
รายจ่ายสำหรับกิจการที่ได้รับการส่งเสริมแยกต่างหากจากกิจการส่วนอื่น

7. เรือที่จัดซื้อต้องเป็นเรือที่ได้รับการจัดชั้นเรือ (Class) ไว้กับสถาบันตรวจสภาพเรือ
(Classification Society) ที่เชื่อถือได้

8.  เรือที่ได้รับการส่งเสริมการลงทุนต้องจดทะเบียนเป็นเรือไทยก่อนเปิดดำเนินการ

ปัจจุบันบริษัทเดินเรือของกลุ่มบริษัทโทรีเซน
ที่ได้รับการส่งเสริมการลงทุนได้จดทะเบียนเป็นเรือไทยแล้ว และได้ดำเนินการให้มีคุณสมบัติครบถ้วน
ตามเงื่อนไขที่ระบุไว้ในบัตรส่งเสริมการลงทุนเป็นที่ เรียบร้อยแล้ว ยกเว้นเรือทอร์ ฮอไรซัน
ซึ่งจดทะเบียนเป็นเรือสัญชาติสิงคโปร์

นอกจากธุรกิจเรือบรรทุกสินค้าแห้งเทกองแล้ว
กลุ่มธุรกิจขนส่งยังประกอบด้วยธุรกิจการให้บริการเป็นตัวแทนเรือ
และการเป็นนายหน้าเช่าเหมาเรือ

4.4.2 เรือของกลุ่มบริษัท เมอร์เมด มาริไทม์ จำกัด (มหาชน) ที่ได้รับการส่งเสริมการลงทุน ณ
30 กันยายน 2555 มีดังนี้คือ

+-----------------------+------------+---------+---------+------------+
| ชื่อบริษัท                | ชื่อเรือ      | เลขที่บัตร | วัน      | ระย        |
|                       |            |         | ที่อนุมัติบัต | ะเวลาที่ได้รับ |
|                       |            | ส่งเสริม  | รส่งเสริม |            |
|                       |            |         |         | ยกเว้นภาษี   |
|                       |            |         |         | (ปี)        |
+-----------------------+------------+---------+---------+------------+
| บริษัท เมอร์เมด ออฟชอร์   | Mermaid    | 1547(   | 24 ก.ย. | 8          |
| เซอร์วิสเซส จำกัด        | Supporter  | 2)/2546 | 46      |            |
+-----------------------+------------+---------+---------+------------+
|                       | Mermaid    | 1845(   | 7 ก.ย.  | 8          |
|                       | Commander  | 4)/2548 | 48      |            |
+-----------------------+------------+---------+---------+------------+
|                       | Mermaid    | 2163(   | 10 ต.ค. | 8          |
|                       | Challenger | 2)/2550 | 50      |            |
+-----------------------+------------+---------+---------+------------+
|                       | Mermaid    | 1665(   | 15 ก.ค. | 8          |
|                       | Asiana     | 1)/2552 | 52      |            |
+-----------------------+------------+---------+---------+------------+
|                       | Mermaid    | 1955(   | 16 พ.ย. | 8          |
|                       | Sapphire   | 1)/2552 | 52      |            |
+-----------------------+------------+---------+---------+------------+
|                       | Mermaid    | 1262(   | 25 ม.ค. | 8          |
|                       | Siam       | 1)/2553 | 53      |            |
+-----------------------+------------+---------+---------+------------+
|                       | Mermaid    | 1263(   | 25 ม.ค. | 8          |
|                       | Endurer    | 1)/2553 | 53      |            |
+-----------------------+------------+---------+---------+------------+
| บริษัท ซีสเคป เซอร์เวยส์   |            | 1765(   | 23 มิ.ย. | 8          |
| (ไทยแลนด์) จำกัด        |            | 4)/2551 | 51      |            |
+-----------------------+------------+---------+---------+------------+
| บริษัท เอ็มทีอาร์ – 2 จำกัด | MTR – 2    | 1101(   | 29 ธ.ค. | 8          |
|                       |            | 2)/2549 | 48      |            |
+-----------------------+------------+---------+---------+------------+
| บริษัท เมอร์เมด ดริลลิ่งค์   |            | 11      | 15 ธ.ค. | -          |
| จำกัด                  |            | 66/2553 | 52      |            |
+-----------------------+------------+---------+---------+------------+
| บริษัท เมอร์เมด มาริไทม์   |            | 11      | 29 ธ.ค. | -          |
| จำกัด (มหาชน)          |            | 67/2553 | 52      |            |
+-----------------------+------------+---------+---------+------------+

สิทธิ ผลประโยชน์ และเงื่อนไขหลักที่ได้รับ

1. ตามมาตรา 25 ให้ได้รับอนุญาตนำคนต่างด้าว
ซึ่งเป็นช่างฝีมือหรือผู้ชำนาญการคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวน
และกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2. ตามมาตรา 26 ให้คนต่างด้าว
ซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา 25
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3. ตามมาตรา 28
ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ(ยกเว้นบัตร
1166/2553 และ 1167/2553)

4. ตามมาตรา 31 วรรคหนึ่ง
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและทุนหมุนเวียนมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น (ยกเว้นบัตร 1166/2553และ 1167/2553)

5. ตามมาตรา 34
ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
31
ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

6. ตามมาตรา 37 ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่าง
ประเทศได้ (ยกเว้นบัตรเลขที่ 2163(2)/2550 และ 1995(1)/2552)

7. จะต้องมีทุนจดทะเบียนที่ชำระเต็มมูลค่าหุ้นแล้วดังนี้คือ

+------------------------------+----------------+----------------------+
| ชื่อบริษัท                       | เลขที่บัตรส่งเสริม  | ทุนจดทะเบียน           |
+------------------------------+----------------+----------------------+
| บริษัท เมอร์เมด ออฟชอร์          | 1547(2)/2546   |   ไม่น้อยกว่า 34 ล้านบาท |
| เซอร์วิสเซส จำกัด               |                |                      |
+------------------------------+----------------+----------------------+
| บริษัท เมอร์เมด ออฟชอร์          | 1845(4)/2548   |   ไม่น้อยกว่า 350       |
| เซอร์วิสเซส จำกัด               |                |   ล้านบาท             |
+------------------------------+----------------+----------------------+
| บริษัท เมอร์เมด ออฟชอร์          | 2163(2)/2550   |   ไม่น้อยกว่า 550       |
| เซอร์วิสเซส จำกัด               |                |   ล้านบาท             |
+------------------------------+----------------+----------------------+
| บริษัท เมอร์เมด ออฟชอร์          | 1665(1)/2552   |   ไม่น้อยกว่า 2003      |
| เซอร์วิสเซส จำกัด               |                |   ล้านบาท             |
+------------------------------+----------------+----------------------+
| บริษัท เมอร์เมด ออฟชอร์          | 1955(1)/2552   |   ไม่น้อยกว่า 2003      |
| เซอร์วิสเซส จำกัด               |                |   ล้านบาท             |
+------------------------------+----------------+----------------------+
| บริษัท เมอร์เมด ออฟชอร์          | 1262(1)/2553   |   ไม่น้อยกว่า 2003      |
| เซอร์วิสเซส จำกัด               |                |   ล้านบาท             |
+------------------------------+----------------+----------------------+
| บริษัท เมอร์เมด ออฟชอร์          | 1263(1)/2553   |   ไม่น้อยกว่า 2003      |
| เซอร์วิสเซส จำกัด               |                |   ล้านบาท             |
+------------------------------+----------------+----------------------+
| บริษัท ซีสเคป เซอร์เวยส์          | 1765(4)/2551   |   ไม่น้อยกว่า 26.5      |
| (ไทยแลนด์) จำกัด               |                |   ล้านบาท             |
+------------------------------+----------------+----------------------+
| บริษัท เอ็มทีอาร์ – 2 จำกัด        | 1101(2)/2549   |   ไม่น้อยกว่า 350       |
|                              |                |   ล้านบาท             |
+------------------------------+----------------+----------------------+
| บริษัท เมอร์เมด ดริลลิ่งค์ จำกัด     | 1166/2553      |   ไม่น้อยกว่า 410       |
|                              |                |   ล้านบาท             |
+------------------------------+----------------+----------------------+
| บริษัท เมอร์เมด มาริไทม์ จำกัด     | 1167/2553      |   ไม่น้อยกว่า 541       |
| (มหาชน)                      |                |   ล้านบาท             |
+------------------------------+----------------+----------------------+

4.4.3 บริษัท ยูนิค ไมนิ่ง เซอร์วิสเซส จำกัด (มหาชน)
ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) จำนวน 2 ฉบับ
มีสาระสำคัญดังนี้

+------------------------------------+-------------+-------------------+
| บัตรส่งเสริมเลขที่                      | 1           | 1047(2)/2552      |
|                                    | 499(2)/2551 |                   |
+------------------------------------+-------------+-------------------+
| -   ประเภทกิจการ                    | กิจกา        | บริการด้านขนถ่ายสิน   |
|                                    | รขนส่งทางเรือ | ค้าสำหรับเรือเดินทะเล |
|                                    |             |                   |
|                                    | ประเภท 7.2  | ประเภท 7.1        |
+------------------------------------+-------------+-------------------+
| -                                  | ตาม         | ตามที่คณะกรรมการ    |
| ได้รับการยกเว้นอากรขาเข้าสำหรับเครื่องจักร | ที่คณะกรรมการ |                   |
|                                    |             | พิจารณาอนุมัติ        |
|                                    | พิจารณาอนุมัติ  |                   |
+------------------------------------+-------------+-------------------+
| -   ได้รับการยกเว้นภาษีเงินไ            | เริ่ม 24 มิ.ย. | เริ่ม 19 ม.ค. 2552  |
| ด้นิติบุคคลสำหรับกำไรสุทธิที่ได้จากการประกอบ | 2551        |                   |
| กิจการที่ได้รับการส่งเสริมรวมกันไม่เกินร้อยละ |             | สิ้นสุด 18 ม.ค. 2560 |
|     100 ของเงินลงทุน                 | สิ้นสุด 23     |                   |
|     ไม่รวมค่าที่ดินและทุนหมุนเวียน         | มิ.ย. 2559   |                   |
+------------------------------------+-------------+-------------------+
| -   ได้รับการยกเว้นไม                 | เริ่ม 24 มิ.ย. | เริ่ม 19 ม.ค. 2552  |
| ่ต้องนำเงินปันผลจากกิจการที่ได้รับการส่งเสริม | 2551        |                   |
|     ไปรวมคำนวณเพื่อเสียภ              |             | สิ้นสุด 18 ม.ค. 2560 |
| าษีเงินได้นิติบุคคลตลอดระยะเวลาที่ผู้ได้รับการ | สิ้นสุด 23     |                   |
| ส่งเสริมได้รับการยกเว้นภาษีเงินได้นิติบุคคลนั้น | มิ.ย. 2559   |                   |
+------------------------------------+-------------+-------------------+